url: =2013 Kum A Kipan Mission Sep Tu Zia | Siyin Chin Baptist Church\nArticles, Articles (Sizang Lai)\n2013 Kum A Kipan Mission Sep Tu Zia\nPosted by thawngno ⋅ April 30, 2013 ⋅ Leave a comment\nFiled Under Rev. Vum Khat Pau\nBy Vum Khat Pau\nZBC (CBC) ii Mission nasepna nung lee et kik pak leang 1983 a kipan Chins for Christ in One Century (CCOC) ci in kipai sak a, Carson sangmangpa ii Zongam hong thet kum 100 cin poai 1999 kumin maa kizial hi. CCOC nasepna sia Zongam sung a tuan in Zongam thangsang teng ah kiseam a, thu um mi tarn ma kibelap bek dom ngawl, Pawlpi kibelap a, Association zongh khangto hi. 1999 zawkciang sia Centenary Mission for Christ (CMC) ci in Zongam ah pai nawn ngawlin Kawlsung ah kipaisak a, Judson ii Kawlngam hong thet kum 200 cin 2013 kum ciang maa zialna kinei tu hi. Tua hun zawkciang sia Mission sepna ah ZBC (CBC) pui ding nawn ngawl tu a, Association le Pawlpi pui ding in sep tu kisawm hi.\nTua hi a, ZBC (CBC) ii thukimna om bangin 2013 kum pan kipan Mission nasepna Association tek pan seam tu hi ci thu a omna aw kizui in, ZBC (CBC)sung om Association tatuamte 2013 kum ciang Association le Pawlpi bulphu in Mission sep dan tu kinging khol tek zouh hi. 2012 kum SRBA ii Department EC kikhopna, SRBAMC kikhopna le SRBA-EC kikhopna te ah hi mission sep natu ma a thupi belin kikupna kinei thei hi. Tu ciaciang SRBA-E&M, SRBA-MC le SRBA-EC ah lungkimna omsa thu pawlkhat teng, meeting ka kaana pan ka heak teng kong pualaak kik nuam hi.\nSRBA huam sungah Pawlpi tek in Mission mun khat tek kiseam nuam hikale Pawlpi thahatzia kikim ngawl, kibang ngawl ahikom Group kua.ih kikhen a, sep tu in kingeal hi.\nTua group te le a sep tu zia sia a nuai a bang ahi hi.\n(1) Forthwhite Mission for Christ\nHi Mission group sungah a kipawl tu Pawlpite sia Khuasak, Thuklai, Buanman, Lbphei le\nPumva Pawlpi te hi a, a group min sia Fortwhite Mission for Christ ci uh hi. Mission a sep natu mun sia GorpoStw ah seam tu ci pualaakna nei a, Missionary a pai tu mi le a thasum piak tu za sia khensatna nei ngawl lai hi.\n(2) Agape Mission for Christ\nHi Mission group sungah a kihel pawlpi te sia Theizang, Suangdaw, Dolluang, Mualpi, Hiangzing, Taingen, Sualiim le New Suangpi pawlpi te hi a, group min sia Agape Mission for Christ ci uh hi. Mission sep natu mun sia Masejn, Kalaywa Township hi a, Missionary tu in Rev. John Holling paisak tu le thasum Ks.90,0007- piak tu in lungkimna om zo ci thu pualaakna nei uh hi.\n(3) Galilee Mission for Christ\nHi Mission group sia TSBC le Khaikam Pawlpi te ii sepna hi a, mission min Galilee Mission for Christ ci uh hi. Mission sep natu mun sia Myothit, Kalay- Myo hi a, Missionary tu in Rev. Nyian Htwe pai tu hi. Thasum piak tu zaa pualaakna nei ngawl hi.\n(4) Siallum Mission for Christ\nHi Mission group sia Voklaak, Takkhawl le Bekan Pawlpi te ii sep tu Mission hi a, Siallum Mission for Christ ci in min vaw hi. A sep natu mun sia Heloh (a) Kamonchung hi a, missionary tu le a thasum piak zaa tu pualaak ngawl lai hi.\n(5) Nineveh Mission for Christ\nHi Mission group sungah KSBC, Zongal, Bungh, Leidaw Pawlpi teng kipawl a, a min Nineveh Mission for Christ ci uh hi. Sep natu mun, Missionary le a thasum tu vaihawm saan lai hi.\n(6) TSBA Mission for Christ\nTSBA sung om pawlpi ahi Tungkyaw, Zangnuam, Phaizang, Nanphalong; Muallian pawlpi teng kipawl in a sep tu ahi hi. Mission sep natu mun sia Bandula hi a: Missionary tu Sya Jangneilun hi. Thasum piak zaa tu pualaak ngawl lai hi.\n(7) LSBC Mission for Christ\nLSBC (Leipui Sizang) pawlpi te ii mission sep natu hi a, a mun sia Kyikone ah kipan zo in Missionary tu mu ngawl lai ahihang a thasum tu Ks. 35000/- kipat sak tu in ngeal uh hi.\n(8) YSBC Mission for Christ\nYSBC (Yangon Sizang) Pawlpi ii mission sepna hi a, Hlaingthayar, Shwe Pyithar le Yuzana ci te ah seam hi. Hlaingthayar ah Rev. J . Lian Kim Thang, Shwe Pyithar ah Syama Win Mar Moe le Syama Hnin Thazin Phyu te in seam a, Yuzana sia Pastor Pau Thian Cing ki omsak hi. Pr. Pau Thian Cing sia YSBC Asst. Pastor thasum taw seam a, tua ngawl Missionary dang thum teng thasum Ks. 55,000/- tek kipia hi.\n(9) Perth Mission for Christ\nAustralia ah om Sizang Pawlpi PSBC te ii mission sepna hi a, a sepna mun sia Shwe Siyin, Hmawbi Township le Phoethudaw, Delta sungah seam hi. Shwe Siyin ah Sya Hmat Po, Deltha sungah Sya Sa Myint Oo te paisak hi.\nMISSION MUN NEI SATE\nHi a tung a mission sepna taw kisai PSBC,”YSBC, LSBC le TSBC ci bang teng sia a seam sa mun a nei sa hi a, a tarn zaw sia 2013 sung kipat thei tu in kithoai laitak ahi hi. Mission sepna mun a neisa te atu sia a thak zon kul ngawl tu a, ih sepna sa teng SRBA in kipsak in ZBC (CBC) dong ah hong pualaak sak tu hong sonto sak tu hi.\nMission min piakna ah eima group tek ii dei bangin a kiphuak hi a, min tuam a phuak ngawlte a Pawlpi min taw kiciamtee hi. Min nung ah ih belap “for Christ” Christ atu ci teng sia SRBApan a kibangin zangh thei leang ci lungkimna taw a kibelap sak ahi hi.\nMissionary thasum taw kisai SRBA Meeting te ah kikupna kinei a, tu laitak ZBC (CBC) te ii piak sia thasum bul Ks. 70000/- sia sangin tawm zaw bua le ci in kilungkim hi. SRBA Missionary peuma a thasum Ks. 70000/- sangin tawmzaw bua hen a, innkuan pui a zi/ a pasal atu Ks. 10000/-, a tate kum 18 a pha ngawl lai peuma khat ciang Ks. 5000/- allowance a kibangin pia thei tek hamtang leang ci sia SRBA-EC dong lungkimna ahi hi.\nSRBA E&M OB LE EC TU\nA tung a bangin SRBA sung Pawlpi tek pan Mission ih puak tu tak ciang SRBA E&M omzia tu zongh ih puaphat hong kul hi. Tua ahikom SRBA E&M OB sungah a tung a ih son Group 9 te ii Chiarman teng sia SRBA-E&M OB member hi tu a, SRBA-E&M EC member zongh hi paih tu hi. E&M EC member tu in Pawlpi khat pan 2 tek ih paisak sia Group Chairman omna pawlpite ahile a dang khat belap in paisak tu kici hi. Tua bang hi le SRBA-E&M EC member a pha zaa a kilaihna om tuan ngawl tu ci nopna hi:\nBIAKNA LIANTE LE MISSION\nLeitung ah Biakna lian Ii om a, Hindu, Buddhism, Muslim le Christian ahi hi. Tua sung pan Mission a seam ngawl sia Hindu te hi. Hindu te in a biakna sia amate minam atu bek ci in saang ahikom minam dang sungah theng sak nuam ngawl a, mission seam ngawl uh hi. Tua hi a, ei Christian te atu a kiitak huai ngawl bel ci tu hi. Buddhism te ahile mission seam hi.\nZongam ei nai Tedim khua ah a om zawk ngei zo hi. Ih Sizang ngam ah sia Mualpi ah kipan a, a biakna inn phonggyi sang hong koi zo hi. Kumpi thu le nei le lamh suang ahikom upna kho nei ngawlte tua sungah kihel thei awm tak hi. Muslim te ahile mission a sepzia sia amate sung Muslim innkuan sung pan mihing tarn mama piana tu hi zen hi. Tua ahikom pasal khat in zi 4 le 5 pan a tungsia nei thei hi. Ta a nei ciang Muslim kipawlnainsum, hunapia hi. Muslim khat in minam dang biakna dang khat teenpui in Muslim a zui sak zo le huna sum Muslim le Muslim kiteen sangin a tarn zaw nga hi. Tua sung pan pilna nei doctor, engineer khawng teen pui in hi le a tarn seseam nga lai hi. Zi a dei zaza nei thei ahikom a mi in Muslim te tarn khangto mama hi. Tua ahikom leitung ah a lauhuai bel, a kiitak huai bel suak hi.\nCHRIST ATU MISSION\nEi Tapidaw te ii Mission sepdan, sepzia sia innkuan khat sung pan mihing tarn mama pian natu zi tarn mama nei tu ci bang hi thei ngawl hi. Ei Sizangte bang ih ngeina in “pasal khat zi khat” Lai Thiangtho in zongh “pasal khat zi khat” ci hi. Tua ahikom Tapidaw te ii Mission sepna ah numei le pa vai, zawthawk vai taw mission seam tu hi ngawl a, Pathian ii Agape Itna tel sak tu, eima itna tel sak tu sia thupi mama hi. Tapidaw sia leitung nopsak natu lametna in a suak thathong nuam hi ngawl a, Jesus Ngumpa le Topa in saang takpi a, ngupna nga a kitel sinsen ahi tu a thupibel ahi hi.\nHi bang sepna ah ei ki ukna taw kisai thunei kihi ngawl a, zawthawk thu kizangh thei ngawl hi. Sum le paai ngual za in kinei ngawl ahikom sum le paai bek suangin kiseam thei ngawl hi. Zi tarn tatak nei tu, ta le tu tarn mama nei tu ci zong ih ngeina, ih biakna taw kisi ngawl hi. Tua ban ah ngamdang ngam puasia mi namdangte ii huuna taw hi ngawlin eima le eima hanciamna taw mission seam tu te kihi hi. Tua ahikom ih mission sepna ah, eima tatak ih pai zo bua zong ih hi thei san tek pan maa ih pan kul tu hi. Sum le paai tarn ih nei ngawl hang ih hizawk za tek ngawm khawmin ih seam tu hi. Thu le la ah pilvang takin ngual ii diksak tu in ih pau thei ih sep thei kul tu hi. A thupi bel ah a nungta Topa Pathian atu naseamte ih hi bangma thungetna nasia tak in ih nei kul tu hi. Tua ahikom 2013 zawk mission nasepna ah zawna, maa tutna ih nga thei natu ih Pathian, a nungta Pathian tungah ama deina bang a sua natu ki aapna le thungetna nasia takin nei tawntung in maa ih pang tek tu hi.\nNote: The Siyin Baptist Vol (58) sungpan\n« Pawlpi Kum 2 Cin Kikhopna\nPawlpi Kum 2 Cin ni hanthotna »


timestamp: atn

url: =Зарядное устройство для HP Pavilion N5200 TopON TOP-DT01S\nОписание блока питания для HP Pavilion N5200 TopON TOP-DT01S\nЗарядное устройство для HP Pavilion N5200 TopON TOP-DT01S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT01S более надежна, в особенности в тех критериях, где электросеть нестабильна.\nЗарядное устройство для HP Pavilion N5210 TopON TOP-DT01S


url: =ZRO/ZRA – Eastern Command (Press Release) 22 Oct 18 :: ZOMI DAILY\nposted on 23 October 2018 at 3:02 pm Lomkholna: News, Zomi\nZRO/ZRA – Eastern Command (Press Release)\nCiimnuai:The 22nd October,2018\nZRO/ZRA-Eastern Command in tup leh ngim kiciantak nei in kikalsuan hi.Zomi leh Zogam adingin thazung-thatang siit lo-in ma kisuan toto hi.Zomite’ bitna,muanna leh thantoh ding ngaih sutna tawh na kisem tawntung hi.\nA beisa hunin ih minamte’ lunggulh leh lamet bangin kisem kibawl ziahziah zolo hi.Ahih zongin Pasian’ hehpihna tawh tuhun ciangin mun tuamtuam ah kalsuanna kinei thei ta ahihmanin lungdam mah mah hi.Tua banga ZRO/ZRA-Eastern Command gamtatna leh nasepnate ah Zomi khempeuh in lipkhap leh laubawl lo-in nong ki thuahpih zawk dingin kong cial uh hi.\nIh Zogam ah ih khuadak kawikawi ciangin siamsinna,neek leh taak zonna,sumlei sumzuakna leh biakna dongah namdangte’ ukna nuai ah ki-om den a,eigam sung mah mah ah nenniam a ih om den pen ZRO/ZRA-Eastern Command in thuakkhak sa mah mah ta hi.Bektham lo-in,namdangte’ sumlei sumzuakna ah ih khangnote kisiacip ta hi.Adiakin Tonzang gam sung ah Meiteite’ zavom(Poppy)ciinna hangin ih khangnote’ nungtakna lungkham huai mah mah ta hi.Tua banah,namdangte in Zogam ah thautawi a,Zomite patausak den ahih manun kithuak zo nawnlo ding hi.\nKawlgam kumpi kivaihawmna Federal Government ah Zomi State nget ding ih tup leh ngim thupi pen ahi hi.Hih thu lianpi pen Zogam galkap te ii sepna leh mapanna bek tawh kitangtun zo peuhmahlo ding ahih manin Zomite khempeuh khutkhat tawi khekhat khai bangin ih pankhop loh hong phamawh ta hi. Commander/ZRA, Eastern Command\nPrevious: Lai at ding, lai sim ding ~ Pau Khat Suan\nNext: Taiwan meileng atuahsiatma in ahawlpa in Speed-control System khakcip, mi 18 si, 187 liam


url: =Jesuh bang cih dawn na hi hiam? – Rev. Tuang Lian Khai – Zomi Agape Church Inc\nJesuh bang cih dawn na hi hiam? – Rev. Tuang Lian Khai\nZomi Agape Church Inc > Zomi Agape Church Blog > Agape Digest > AD01 > Jesuh bang cih dawn na hi hiam? – Rev. Tuang Lian Khai\nAmasa pen in , “Dawn,” cih kammal tel gen nuam hangh. Liimlangh ah ki en lecin, na mai a gum leh a maigum na maitang na mu dinga, na nuihmai leh tua liimlangh sung panin nangma’ nuihmai mah na mu ding hi. Tua mah bangin, Jesuh pen leitungmi khempeuh a dingin, hong pai ahi hi. I dawn Jesuh kibang a, a dawn mite lungsim ki lamdang hi.Tua ahih manin, “kumsim in ka dawn hi,” cihna lel tawh na dawn leh ki lamdanna na mu kei dinga, ahi zongin lungsim takpi tawh na dawn leh lungdamna na mu ding hi.\n1. Josef in Jesuh bang cih, “DAWN” hiam? (Isai.6:9; Matt.1:21-23)\nMary pen Josef adingin zuthawl piaksa hi a, a kiten tatak ma-un Kha Siangtho in Mary gaisak hi. Josef ahih leh a dik a manin a gamta nuam mi khat ahi hi. Amah in Mary maizum sak nuamlo ahih manin Mary mak sim ding hong ngaihsun hi. Tua laitakin Josef mang sungah Topa’ vantungmi khat hong kilanga, ” David suan Josef aw, Mary sunga nau pen Kha Siangtho in a gaisak ahih manin amah teenpih ngam lah kei in,” a ci hi(Matt.1:20). A manin a gamta nuam Josef adingin thu haksa mahmah khat ahi hi.\nAhi zongin Josef in ama ngaihsutna leh a khentatna sa khempeuh nusia in Jesuh adingin, nuntak hong kipan pah hi. Josef in ama’ sisan mal khat zong kihel keimah leh tangval kimlai “Pa” dinmun laak na tawh Jesuh hong dawn hi. Naungek Jesuh a vak atah dingin amah ki pumpiakna tawh Jesuh dawn hi. Josef in ama si le sa deihna khempeuh ki-ukcip hi(selfcontrol). Tua ahih manin Josef pen leitungmi khempeuh a gumkhia ding Jesuh i pianna pa hong suak hi.\nI geel thute hong tangtung loh hun ciangin Pasian geelna sungah i omlam kiphawk ni. Pasian hong sawlna bangin hangsanna tawh Josef bangin lungsim hoih le kipumpiakna tawh Jesuh a dawn dingin Topa’n thupha hong pia ta hen. Amen.\n2. Mary in Jesuh bang cih ,”Dawn” hiam? (Luke1:26-38)\nMary kiangah vantungmi Gabriel hong kilanga, Pasian maipha ngah numei a hihna le ama sung panin Jesuh a pianna ding thu a gen hi. Mary in nungak siangtho a hihna le zuthawl kipia sa a hihna tawh naugai ding haksa sa mahmah hi. Atawpna ah Mary in, ” Kei pen Topa’ nasem nu ka hi hi. Na gen sa bangin keima tungah hong piang tahen,” a ci hi(Luke 1:38).\nMary in Jesuh a gai ding a ut pen ahih loh hangin, Pasian’ deihna bangin a sep ding amah kizo hi. Amah in Jesuh adingin kiphal takin nungak siangtho hi mahleh a naugil zang sak hi. Mary in ama minsiat ding leh midang te zahko na dingte nangawn awlmawh zo nawnlo zah dongin Zeisu na dawn hi. Tua ahih manin Mary pen Jesuh i pianna nu hong suak hi.\nMary in a siangtho na le a hoihna pen tawh kiphal takin Jesuh dawn hi. Amah in a sepna khempeuh ah Topa’ nasem bangin kingaihsun hi. Eite in zong i sep i bawlna khempeuh ah mite’ na sem bangin kingaihsun lo-in, Topa’ nasem bangin kingaihsun leng lungkim thei-in nuam i sa mahmah ding hi. Mary bangin i hoih i phatna pen le i ut ahih loh hangin Pasian hong zat nopna munah kiniamkhiatna tawh Jesuh a dawn siam dingin Topa’n hong makaih tahen. Amen.\n3. Kumpi Herod in Zeisu bang cih “Dawn ” hiam?(Matt.2:1-3)\nMipilte in aksipi lamlahna tawh kizui-in Jew mite’ adingin kumpi lian khat suak hi, cih thei uh hi. Tua mipilte in hong suak kumpi a zonna lamin, kumpi Herod kiangah hong tung uh hi. Mipilte in kumpi Herod kiangah “Jew mite’ kumpi ding ahi naungek a hong suak pen koi laiah om ahi hiam? …….Amah a bia dingin a hong pai ka hi uh hi,” a ci hi( Matt.2:2). Jew mite a uk dingin kumpi thak a suahna thu kumpi Herod in a zak ciangin lamdang sa mahmah a, tua thu in amah lunggim sak hi. Ama kumpi tokhom a laih ding mi a omloh na dingin, kumnih nuai naupang khempeuh thatlum sak hi. Tua gitlohna hangin ama ukna gam sungah kahna aw bekbek kiza hi.\nHerod in Jesuh sangin Kumpi za thupi sazaw hi. Amah in Jesuh sangin, ama aituam nopsakna ding teel zaw hi. Herod in kumpi za le a kisim zolo nuntakna luangtampi khek ngam hi. Kumpi Herod in gitlohna, hazatna, le ngongtatna tawh Zeisu dawn ahih manin, ama ukna le gamtatna khempeuh khial khin hi.\nI kalsuannate ah Herod bangin Jesuh sangin min le zate teel masa kei ni. Gitlohna, hazatna lungsim, le Pasian mite tungah thusia bawl nopna lungtang khempeuh paaikhia ta ni. Leitung nate sangin Jesuh a thupi sak zo den dingin Topa’n hong hehpih tahen. Amen.\n4. Nang’ Jesuh bang cih ” Dawn” na hi hiam?\nJesuh pen mi khempeuh adingin a hong pai hi a, eima mimal dawnna bang tekin i nuntakna ah hong kilangh khia ding hi. Jesuh na dawn laitakin , eima nopsakna ding le eima hamphatna ding ciang bek hilo in, Jesuh it ngaungauna lungtang tawh i dawn ding hi zaw hi. Jesuh na dawn siam kei leh, kiamsuk na le supna lianpi na tuak kha ding hi. Ahi zongin Zeisu na dawn siam nak leh kha thu taksa thu ah nopsakna le a dimlet nuntakna na ngah lawh ding hi.\n” Nang’ Jesuh na dawndan lianin Jesuh in nang hong dawn kik ding bang hileh, Na lung a Kim Sawm takpi mah hiam? Na lung akim dingdan lianin, Jesuh na dawn masa Limlim dih ve! Thupha na ngahkei taak leh!!\nNote: Na Limlangh sungpan in,na dah maipuak mah mumu nuam lai maw? A hih keileh a maitaii siuasiua na maitang munuam taa ??\n(2020 December 25 ni zanhun sermon pan a kitom lak hi.)\nAgape Digest, Agape Digest 001, Hanthawnna, Rev. Tuang Lian Khai


url: =Malaysia gamsung ah Bawngnawi, Kelnawi sialdawn kiphallo :: ZOMI DAILY\nposted on 23 November 2016 at 11:28 pm Lomkholna: Malaysia, News, Sawltak, World\nBawngnawi leh Kelnawi asial in dawnpen hoihlo hi ci’n Malaysia Health Ministry te’n genkhia uhhi. Tuabang in bawngnawi leh kelnawi te huanminlo, lungno thatlo (Pasteurised) in dawnziauna hangin asungah akihel natna lungno kilawhthei cihi. Adiak in Bovine Tuberculosis leh Brucellosis lungno te kilawhthei ci uhhi.\nHealth Director-General Datuk Dr Noor Hisham Abdullah in hihvai tawh kisai in zanni Tuesday ni in Statement ah genkhiatna nei hi. Bawngnawi asial “Raw Milk” tepen asungah alauhuai Bacteria lungno kihelthei hi. Myycobacterium Bovis leh Brucella cihte kihel theihi ci’n genkhia hi.\nMiddle East gamsung ah Camel akici Kala-oh te tammahmah a, tuate ii anawi pen asial in kilimdawn mahmah cihi. Tuabang in Camel te ii anawi asial in dawnna hangin Middle East Respiratory Syndrome (MERS) kici natna aki ngahkhia hiding in ki ummawh cihi. Banghanghiam cihleh tua Camel nawizu sungah MERS-CoV Virus kihel a, tuapen asial in akidawn ciangin lauhuai mahmah cihi.\nTuabang mahin Raw Milk dangdang tezong asial in dawnpen lauhuai ahih manin, huanminphot tangtangding mipi te tungah zaksakna nei uhhi.\nHihbangdan in cidamna lamsang tawh kisai Malaysia Health Ministry te’n atangko khiatna uh ahangkhat omkhinkhian hihtuak hi. Malaysia gamsung ah pawlkhat in nawisial “Raw Milk” dawnpen hoihhi ci’n agenkawikawi om ahih manin, tuatungtawn in Malaysia Health Ministry panin Statement abawlkhia uh ahihi.\nTuaban ah Malaysia gamsung ah nawisial (bawngnawi, kelnawi, etc…) zuakpen thukhun apalsak higige hi. “Regulation 51 (1A), the Food Hygiene Regulations 2009, the Food Act 1983” sungah Raw Milk tepen huanminlo, sa saklo, Heat Treatment bawllopi in kizuak theilo cih thukhun aom ahihi. Tuapen tukum December 01 ni akipan limzat mahmahding uh cihi.\nTua thukhun apalsak tepen RM10,000 ki liausak thei, tuaban ah thongzong kum 5 ciang ki kiasakthei cimawk hi.\nKawlgammi pawlkhat phadiak in bawngnawisial, kelnawisial dawnleng tua natna, hih natna hoih ci’n agengen phadiak omthei hi. Nidanglai in ahoihphial zongin tuhunciang gankhawizia nidangtawh kibang nawnlo ahih manin, natna lungno zong aom takpi hikhading hi.\nRelated: Twitter tungtawn in Malaysia gammakai agensiapa in RM9500 liautuak ~ ZD\nTua hi a, Malaysia gamsung ah bawngnawi, kelnawi asial in akizuak khawng aomleh akimanthei ahihlam theihhuai hi. Leikhak sese lohding, bekthamlo dawnsese lohding pen napumpi adingin hoihzaw khading hi. Sawltak #zomidaily\nPrevious: IS te’n Syria leh Iraq ah Chemical galvan 52 vei zangta hici ~ TK Lian\nNext: Malaysia ah African mikhemkhem tetawh akipawl mi 44 kiman ~ ZD


url: =Second Panglong zawh masiah Mualgamte galtha hat kul ci in Lt.Gen. Yewd Serk in gen\nSecond Panglong khawmpi zawhsiang masiah Mualmi leh Mualgamte gal leh sa ah thahat mahmah kul lai phot ding hi ci in, Shan State Restoration Council-RCSS Chairman leh Shan State Army-SSA makaipi General Yewd Serk in 2014 January 9-13 ni kikal, Loi Tai Leng phualpi a kibawl RCSS/SSA kumci'n khawmpi ah tangko khia ci in Shan Herald Agency for News-SHAN in January 15, 2014 ni in gelh hi.\n" Politics leh Galkap vai helhkhawm lo a, atuam tuak a khen ding kisam hi. Panglong khawmpi ah politics thu gensiang piikpeek khit ciang bek in galkap vaite kikupna bawl pan ding hi ci'n General Yewd Serk in gen hi." ci in Shan galkap ulian khat in mediate dotna dawng hi.\nTutunga kumci'n khawmpi ah 2013 sung nasepsate pulakna, enkikna leh maban paizia ding kikupnate nasia takin neiuh a Shan palai 400 kihel thei cih kiza hi. Shan RCSS/SSA leh USDP Myanmariante Hiamkham ceasefire kithukim zawh kum 2 cing ta a ahihhangin kikapna 150 vei val om veve ci hi.\nShan State Army in Shan State buppi ah inn khat ciang pasal khat ta galkap lut dingin thu zasak a, a lutnuamlote Shan gam neihsa phim-bil-tawng khat zong puakhialo a Shan gam pan pem khia thei ci in thu suaksak uh cih kiza hi. 2014 kum sung Zomi te zong kinak galging mahmah ta ding cih zong kizak beh lai hi.


url: =FLYNN SKYE Leah Top in Red Head | REVOLVE\nFLYNN SKYE Leah Top in Red Head\nfavorite FLYNN SKYE Leah Top in Red Head\nShare Leah Top in Red Head on Facebook (opens in a new window)\nShare Leah Top in Red Head on Twitter (opens in a new window)\nShare Leah Top in Red Head on Google (opens in a new window)\nRevolve Style No. FLYN-WS55\nManufacturer Style No. F16T124\nLeah Top in Red Head


url: =TOP LINK | NOYFAR S.R.L.\nHome / SHOP / Standard / TOP LINK\nPrezzo Crescente Prezzo Descrescente Nome Prodotto A-Z Nome Prodotto Z-A\nTOP LINK 50/30x200 S19S19 L470 VB\nCilindro oleodinamico doppio effetto composto da fondello saldato, terminale snodato di tipo agricolo a saldare sia posteriore che anteriore e borchie.Il cilindro TOP LINK è fornito con kit valvola di blocco installata.Gli snodi sferici di tipo agricolo sono caratterizzati da corpo in acciaio C40 UNI EN10083-1 ed accoppiamento acciaio su acciaio.Questi cilindri si adattano particolarmente al settore industriale e agricolo.\nTOP LINK 50/30x250 S19S19 L520 VB\nTOP LINK 50/30x300 S19S19 L570 VB\nTOP LINK 50/30x400 S19S19 L670 VB\nTOP LINK 50/30x500 S19S19 L770 VB\nTOP LINK 50/30x600 S19S19 L870 VB\nTOP LINK 50/30x700 S19S19 L970 VB\nTOP LINK 60/30x200 S25S25 L492 VB\nTOP LINK 60/30x300 S25S25 L592 VB\nTOP LINK 60/30x400 S25S25 L692 VB\nTOP LINK 60/30x500 S25S25 L792 VB\nTOP LINK 60/30x600 S25S25 L892 VB


url: =Mo le mi tanu ~ Lian Tuang :: ZOMI DAILY\nposted on 10 May 2019 at 11:28 pm Lomkholna: Article, Liantuang\nKa pa kumpi nasem ahih hangin innkuan sung nuntak ka hamsa mahmah uhi. Tan 10 ka zawh phet in nasem kipan thei ka hih manin innkuan sung nuntak tawm cilik ong nuam tuam zawdeuh hi.\nNidang sangin tawmno khat nuamtuamzaw cihna bek hi a, inn le lo kiphuah zo loin nik le puan zong kilei zo tuamlo hi. Sum leibatte kilohkik zo loin leiba a thak neih beh loh ding bek kihanciam zo hi.\nAhi zongin ka nau Khup in Singapore ah nasep ong kipat theih ciangin innkuan sung nuntakzia nakpi in ong kikhel hi. U le nau, khua le tui, veng le pam, pawlpi sungah pekkhat peknih kizangzo zawdeuh hi. Inn le lo kiphuah zo in, kisapna om bangin kigamta thei zawdeuh hi. Tua bang teng hangin ka nu ka pa zong nuam mahmah uhi. Lungkim mahmah uhi.\n1) Ahi zongin a sawt lo khat ciangin ka nau khup in ki it pih lawm ong nei in ka nute kiangah zuthawl piaksak ding thu ong gen hi. Ka nu le ka pa in nang it a hih leh ahoih hi pah hi ci in lawp mahmah uhi. Hih thu pen thakhat thu in kim le pan in kithei ngeingai pah hi\nInnlam nuntakzia i theih sa mah bangin mitampi in ka nute kiangah tangval pa zi nei sak nai kei un, zi neileh abeisa bangin ong en zo nawnlo ding hi. A kum zong tawm mahmah lai hi. Nu le pa tawmvei ong en lai phot leh hoihzaw ding hi,….., cih dan in thu tuamtuam tampi deihsakna mah tawh kigen ngeingai hi. Ngaihsutna kipia ngeingai hi.\nAhi zongin tua dan a kigen sim in ka nu in ka tapa in zi neileh a zi tawh kikop in ong en khawm ding uh ahih manin nidang sangin ka hampha zaw lai ding hi. Ken ka tapa a khahsuak ding hi loin tanu khat a nei beh ding ka hih manin ka lawp mahmah hi, ci in dawngkik thei zel hi.\nTu lamlam ciangin hih thu ngaihsutzia pen lamdang sa in thupi ka sa semsem hi. Ka lametna le ngaihsunnate zong tangtung takpi hi ci in ka mu hi.\n2) Ka nau Lianbawk ( a neu pen ) zong kei mah bangin tan 10 zawh ciangin kumpi sungah na sem kipan hi. Tawl khat khit ciangin zu ong lim nek mahmah laizang hi. Thudih mahmah napi zu le sa tawh kidiah cip ahih manin ka lungzing mahmah uhi.\nAn nangawn ne loin zu ong lim nek luat ciangin zu tawh a kipelh theihna dingin hamciam theih bangin ka hanciam awikawi uhi.\nAkigen ngei zel thute mah bangin zi nei leh a hoih zaw deuh kha tam cih zong lametna lianpi khat ahi hi.\nAhi zongin zi neih ding thu a kigen simin ka nu in amah it le ngai in a sang zo ding khawng a om zenzenleh amanlang theithei in lak sak ni. Ahi zongin mi tanu khat peuh tawh ei thu in gawmgawp kei ni. Ong kikhel zo kei zenzenleh mi tanu khat ahehpihhuai dingin a bawl suak ding hi hang. Ei hilh zawhloh pen numei no khat in hilh zo tuan ding hiam ci thei zel hi.\nHih pen itna lainatna tawh kidim pilvang thungaihsutzia ahih lam ka phawk kikkik hi. Lian Tuang\nPrevious: Ka nak sunga Tangsiat ~ Hau Za Cin\nNext: Tuhun leitung Tui haksat buaina ~ Kap Za Khai\nMo le Mi tanu cih thulu hoih lua\nKa Pa khedap ~ T. Sawm Lian


url: =Truck mawtawpi khat hangin Sengam lamzikpi tungkhat ah mawtaw kiphugawp :: ZOMI DAILY\nposted on 12 June 2017 at 12:19 am UTC+9:30 Lomkholna: China, News, Sawltak, World\nChina gamsung aom Highway lamzikpi tungkhat ah Truck mawtawpi khat hangin mawtaw tampi ki phukhagawp hi. Tua akiphutkhak laitak CCTV panin ki Record kha a, Video sungpan etkik ciangin lauhuai mahmah hi.\nHih Video Clip pen LiveLeak te’n Online tungah apholhkhiat masak uh ahihi. Video Caption ah agelhna ah tuzingsang 7am hunpawl in Jiangsu Qiyan High-speed Traffic Accident pianghi. Hih Accident hangin mi tampi liamgawp hi ci’n gelhkhia uhhi. Asi bangzah om cih kigelhlo a, aliam tampi om cihbek gelh uhhi.\nTua Video aki Upload zawh asawtlo in gamtuamtuam panin ki enpah ngeingai a, ki Share sawn kawikawi hi.\nHih tuahsiatna Accident akipatna pen lamlaizang ah atai Truck mawtawpi khatpen aveilam ah pialpheivat khamawk a, tuapan in aki phukhagawp ahihi.\nLamzikpi alanglam ah atai Truck mawtawpi khatzong aphutkhak ciangin lamzikpi taklamkiau nawkphei a, tuapan in anuai ah kiasukziau leh ahoihzaw phialding kimlaitak, lamzikpi langlam ah kikhawh pheikik leuleu in alanglam ah apai mawtawpi nihmah nawkpheikha citciat leuleu hi.\nVideo na en limlim dih un: Massive high speed road accident in China\nBanghang in Truck mawtawpi amasapen in veilam ah pialsakvat ahidiam cihpen kitheician nailo ci a, aliam zong bangzahpha cihpen kizakna omnailo cihi.\nNungkum November khasung inzong Northern China, Shanxi Province sungah vuk kiagawp in mawtaw kiphulgawp ngei hi. Tuahun lai in mi 17 in sihlawh uh a, adangzong mi 37 bang liamgawp uh cihi.\nSengam sungah Motor Accident pen kumsim in tammahmah kici a, World Health Organisation te genkhiatna ah kumsim in mi 200,000 bang in sihlawhden ciliang uhhi.\nRelated: China ah “Petrochemical Plant” khat puakkham in mi 8 si, 9 liam\nTuabang in sihna lianpi apiangna pen Highway lamzikpi tungte ah hiphadiak a, ahangpen hatsaklua cihmah hiden zawpian hi. Tuabek thamlo, kidembawl, kituhbawl kawmin amai ah bangtan kigamlasakding cihte ngaihsut nawnlo in kiphulgawp ahih manin, Accident apiang pahpah kici hi. Sawltak #zomidaily\nPrevious: Pau Lun leh Ciin te mopawi ding Update News\nNext: Galkap vanleng kiatna pan misi alangdektak ki mukhiazo ta


url: =Купить Tip Top! 1 Guide classe. didier - Studentsbook.net\n-Tip Top! 1 Guide classe


url: =Pasian zat minam ~Rev. Dr. Pau Khan En :: ZOMI DAILY\nposted on 11 August 2015 at 11:23 pm Lomkholna: Article, Biakna, Paukhanen\nThe People for God\nZosuan tate khempeuh in i ngaklah leh i lam etet i minam sung ah ong tualbual masa pen leh lai nei nailo Zosuan tate a ding aa lai hong bawlsak Sangmang Cope Topate nupa hongtun kum 100 cinna pawipi bawl thei ngawngaw ihihman in tung Pasian’ min phat masa hang. Minthanna khempeuh Pasian in tangta hen!\nSim leh maal aa om Zosuan tate leh leitungbup aa kikhenthang a aom Zosuan tate khempeuh aw, tuni in natuntun, na-omomna mun uh-0ah lungdam un.\nKhatvei kong cikik hi. Na omom natuntun na mun uh-ah lungdamta un.\nKhuang leh zam tum unla, Topa min phat un. Phit leh daaktalte tum in Topa minphat un. Hanla sa unla minsial un. Topa’ min phat un. Thau khempeuh lawn unla Topa min phat un. Organ, piano, ketboard, guitar tum unla, Topa min phat un. Tumging khempeuh tum unla Topa’ min phat un.\nBanghanghiam cihleh, “Amah in tuma kum 100 lai in ama’ nasem Cope Topate nupa lei pang khat pan in igam ilei ah hongpuak in amaute tungtawn in na lianpi hong sem khia zohi.” Topa phat un!\nKhuamial sungah amangthang a om eite khempeuh alamdang khuavak hong tunkhin zohi. Topa phat un!\nLai nei ngeilo Zosuan tate lai hong bawlsak in, pilna hong guan aa, sing dang namdang tetawh tanbangin hong kim sakhi. Topa phat un!\nTang aa tuan aa tualthat minamte, kido kithat in phu kila aakhut aa sisan bangte lungdamna Thu (gospel) tawh hong siansuahhi. Topa phat un!\nNgawngtan, lutan minam kimlai, kha mangthang zong siampi nam hongsuah zohi. Topa phat un. Topa phat un!\nKhatvei kong cikik hi. Zosuan tate khempeuh aw, na tuntunna, na omomna khempeuh u’ah tuni in Topa phat un!\nTuni in amah phatna bekbek gen in sa unla, mual leh guam thawnsak un. Hallelujah Lapi sa unla mual leh guam thawnsak un. Banghanghiam cihleh Amah eite’ kiang ah kum 100 hong tualbual khin zohi. Topa phat un!\nMaw! Cope Topate nupa leh kum 100 sung aa Pa’ kiang hong zuatsan Pasian nasem misiangthote, Pawlpi upate leh thu-um misiangthote khempeuh aw tuni in na tuna uh vangam nuam Pazadih pan in na laukha un hih kumza cinpawi hong zo, hong siim unla, ko te tawh hong lungdam khawm un.\nBanghanghiam cihleh I Topa in eite mawhna sung ah si aa I om laitak in nuntak tawntungna ah hong galkah pih zohi. Topa phatun! (Pasian minthang tahen!)\nZosuan tate khempeuh aw lungdam in kipaak un. Banghanghiam cihleh, eite hong it aa aluang hong paai in alu hong phum Cope Topa leitung beidong aa i ngilhloh i phawk den nading in “Cope Phawkna Biakinnpi” eite’ khualai ah hongpo khin zohi.\nTuma kum 50 lai, 1960 kum in hih Tedim khuapi mah ah Cope Topate hong tun kum 50 cinna pawipi kibawl aa, tua lai ah tualsung sangmang masa Rev. Thang Ngin ii makaih Khuathum Pawlpite in lakhat hongsa uh aa tua la asakkik (chorus) ah,\n“En un ei khamtung\nKhuavak amu nailo mi[pawlte aw\nNa lu phong ve un\nPasian tawh hong paikhawm\nEi Khawmtung khuavak puak dingin\nAmerica Cope Topa hong tat thuap I hi\nAmah hong kipia ei Khamtunggam ah”\nHitakpi hi, Hitakpi hi! Tuni aa nang leh kei, pilna lam ah nuntak khuasakna ah, silh leh ten ah, hiciang dinmun itun theihna in leipang khat pan in Pasian tawh hong paikhawm American Cope Topa, ei Khamtung gam leh ei Zosuantate ading hong kipumpiak Cope Topate tat thuap ihihi. Lungdam in Topa phat un!\nTua lai aa la kisa kaphawklai la nihna in Cope Topa tawh ma pangkhawm Rev. Vial Nang’ Pawlpi, Tonzang Pawlpi pan ahihi. Amah thugen ding pen ding zo nawnlo in, ama’ kiginna khempeuh amuan mahmah tua lai aa tangvalno, tu’n Dr. Gin En Cin (Dr. Gin En Cin na omleh na omna pan hong ding pak dih oh!) in gensak aa tua khit ciangin Tonzang Pawlpi in la hongsa hi.\n“Cope Topate hongsep maban zom,\nNelson Topate innkuan hongsep ong bawlnate\nSangmang Hau Go te innkuan hong pattahna\nAban zomding Tedim gambup hi\nNungak tangval hamciam un” cihi.\nHanciam ngei hang aa, nungak tangval, kum1985 kum in Cope Topate hongtun kum 75 cinna pawipi nasia takin bawlkhin in, kum 100 cinna pawipi bawltheita hihang. Topa phat un!\nKongit Zosuan tate khempeuh aw, abeisa kum zakhat sung sangmang Cope Topate tawh hong paikhawm in i minam sung ah hong tualbual khin Pasian tung ah lungdamna thu ikozohi.\nTu in tua kum 100 sung ei mihingte lampan in sepkhialh bawlkhialh, kalsuan khialh leh hawmkhialh, gelkhialh ineihte khempeuh kisit pha in, Pasian kiang ah thumanna tawh thuumkik ding hihang.\nZosuantate in kum zakhat ma, Pasian lungdamna Thu hong tunma aa ikithah, ikimat, iki-aih zah liang ahihloh hangin, Khristian suak in lungdamna thu i-pomkhit nangawn in, tam veipi ih Pawlpi sangin ibeh, iphung, igui, inam, i ultungsak zaw hi. Taanglai ki-uk zia, kipuakzia mah ciingciing lai in, to leh sal lungsim mah I paaipaai lai aa, i kigim neih sim niloh hi.\nI tenna mual leh guam hong halna zui in kuam lungsim, tual lungsim (localism) luahsak, sunglutsak in thu khempeuh tua mittang tawh ih enhi.\nI tenna mual leh guam hong khenna hang in, i kampau, i mukpau tawmtawm akilamdanna, akibat khit lohnate ultungsak in, kikaak kibalna in i neihi.\nI Khristian Pawlpi mahmah zong upna kibatlohna hang in maw, utna kibatlohna hang in maw, tupna kibatlohna hang in maw, lawpna kibatlohna hang in maw Pasian khat bia in Laisiangtho khatbek mah azang hihang cici napi in, i kikhensuksuk mai aa, Pawlpi sung ah thubuai khatpeuh a om ciangin, lemtuah damsak ding sangin phelkhap aa at khiat ding I lawpzaw hi. Pawllungsim khauhpailua ahihman in, isisan kibatpih dangte idonman nawn keihi\nKi-it kilem ding leh kipawl ding i gengen a, ataktak ciangin I kinensuahsuah hi. Minam itding igengen aa ahun ciangin ikibal nennen hi.\nI khangttangthu hibang in apai tohtoh aa, i Pawlpi tangthu hibang aa atuahsuksuk leh bel, mai lam ah ih Pawlpi leh ihminam khen-sawm, khen-za kisuahin ahatzaw sang omlo in, kiamsuk leh manthan dingbek hita dinghi.\nTua ahihman in Zosuan ta ulehnau te aw, abeisa kum 100 sung aa Pasian’ tungah ih mimal mahmah ikhialhna imawhnate hang in lungsim kitamkham, kitamzan in thuumkik dihni, Ibeh iphung in midangte tung ah, khutkhialh, bankhialhna, tatkhialh, hekkhialh ineihleh thuman taktawh Pasian tung ah, thuumkik dihni.\nIkhua itui in Pasian tung ah tatkhialh, heekkhialhna ineih khempeuh thuumkik dihni. I Pawlpi bup in kua’ Pawlpi, kua’ Pawlpi cilo, Pasian mai ah ihcintaak lohna khempeuh phuangkhia hohin mawh maina ngendihni. I minam bup in icinlahna, iginatlohna khempeuh Pasian kiangah pulaak in Thungen khawm dihni.\nTu in Pasian in abeisa kum 100 sung aa, i mimal,ibeh, iphung, ikhua, itui, iPawlpi leh iminam bup a ibawlkhak mawhnate hong maisak takpi zoho. Eite zong khat leh khat imawhna ikimaisak ding kisamhi.\nTu mahmah in nalawm nagual tung ah, midang khatpeuh tung ah nakam, namuuk in, na gamtatna tawh khialkha in mi’ lungsim nuamlo in nakoihkhak a omhiam? Tuanu tuapa hih mun ah a om kei lehzong, nakhua natui natunkik phet in, “khialkha ing ei, ong maisak o” cih nasawm hiam?\nTua bangmah in midangte in nang hong nasak kha in, lungnuamlo in hong koih leh zong maisak hoh dih in. Banghanghiam cihleh, mi lungnuamlo aa koihna leh, midangte mawhna khahlo aa khihna in Pasian Thupha nangahding hong liah hong dalhi. Jubilee akhiatna in, “mawh kimaisakna leh suahtaakna” hi. Tuate lo in I kumza cin pawipi in khiatna neilo dinghy. Bawl thaman omlo dinghi.\nTu-in abeisa kum zakhat sung I nuntak ziate i-enkik zotahi. Banghanghiam cihleh mailam kum zakhat adding I kalsuanzia ding khungkholnuam ihihman hi.Khang tangthu kansiam mangkang mipil Arnold Tonbee in, “Nung lamthu kan masa lo in, mailam kikalsuan theilo hi” cihi. Mailam kum zalom khat adding gal et in, tu in akal khatna suan kipan tading hihang. Tuabang aa mailam ikalsuan nading in, mihon tuamtuamte tung ah, anuai aa bang in hih mun pan in thu kong vaikhak nuamhi.\n1. Pasian nasem khempeuhte tung\nPasian teel Zosuan’ta Pasian nasem khempeuh aw,\nAbeisa hunlai bangin ikibatlohna tawmkhatte gengen in nei nawnlo in, ikibatna tampite bulphuh zaw, ultungsak zaw in khut kilen in, Pasian’ na semkhawm dihni. Zo’suan Thuzui mite leh, Zosuantate khempeuh in kikhen kitap cimtaakta uhhi. Kitapna ii lawhman pualah ta uhhi. Kikom, kihuai, kikem kidon in, munkhat ah kalsuan khawm nuamta uhhi. Pasian’ nasemte, akhenkhamte hilo in, ahuaikik, agawmkik dingin Pasian in ei himun pan in vaipuak hong piazo ta hi. Pasian nasem Zosuantate khempeuh aw, Pasian Thu igenna ah, mihing zaknop ding thute bek gen nawnlo in, tanglai kamsangte bangin, Pasian’ Thudik, Thuman otpih dihni. Thuman ideihkaihkaihna in thuman in i minam hong nusia dektahi. Thudik i hem gengenna in, thudik in hong taisan dekta hi.\nKum zalom sawmnih sung aa Pasian’ Thuthuuk Theology siam Karl Barth in, “Leitung bup nakhel nopleh, na pulpit pan in pankhia in” cihi. I Pasian Thu genna athuukzaw, asangzaw in kalsuanpih dihni.\nI Pasian nasepna pen Pawlpi sungbek hilo in, leitung bup adding ahihi. I tenna, itualbualna, igam ilei leh I omna mun khempeuh ah Pasian’ gam akizelhtheihna dingin gam leh lei, khua leh tui, leh singkung lopate aa koipan, kiim le paam khual in, don in, ukna nei mite tawh khut kilen in puahkhawm, zuun khawm dihni. Hih in kum zalom thak aa a hong kalh i Pasian’ nasep ding ahihi.\nII. Pawlpi upa leh Thuzui mikhempeuh tung ah\nAmunmun aa om Pawlpi makaite, upate leh Thuzui mikhempeuh aw,\nAbeisa hun in Pasian’ Pawlpi pen hunbit nasemte adingbek in kingaihsun in, sepding khempeuh amaute bek ikhiatkha hi. I khial hi, i khial phamahmah hi.\nHih kum za pawi pan aa kipan, Pawlpi nang aa ahihlam thei in, Pawlpi sung ah sungtang inla, Pawlpi ading nungta in. Pawlpi kipatcil lai aa Pawlpite’ ii pa ahi, Tertullian in, “Pasian Pa aci khempeuh in Pawlpi pen Nu ciding uhhi” cihi. Pawlpi itna anglum sung ah nungta in, khangto aa, Pawlpi tawn in leitung ah nasep khiatding ahihi.\nIII. Hausa-upate tung ah\nKhuakim, tuikim aa om Zosuanta hausa leh upate aw,\nNa ukna khuakhua uh ah no mau mah kumpi nahihlam uh hong phawkpha unla, I mite leh igam ilei, singkun lopa hongcing hongkem siam un.\nThuman cihtakna leh, deihsakna tawh igam hong uk unla, igam sung ah daihna leh kilemna a om theihna dingin, itna leh hanna tawh khua leh tui hong ukta un. Lau kei un. Hang un. Pasian in no Zosuante ukding aa “panmun” leh “zaa” hong piak na hi uhhi.\nIgam, ilei kolh khin hi. Ilei hoih teng luangsuk mangkhinta hi. I gamsa leh itui sung ganhing khempeuh cii mangkhin hi.\nIgam halhalna lam in, igam pawn mangkhin hi. Khua hun man thei nawnlo in, guah azuk ding hun in zu nawnlo aa, ankhing ikham zo nawn keihi.\nHausa, up ate aw, hih mun pan in ibiak Jesuh min tawh hong zasak ing. Na khuakhua, na gamgam uh ah, Zuzuak thaikap leh amanlo nuntak zonna khempeuh hong khaam ta-un. Gamhal, meihal hong khaam unla, igam ilei singkung lopa nim dildial dingin hongpuah hong zuun un. Hong uk kumpite, biakna makaite leh kumpi nasemte tawh khut kilen in, igam ilei leh imite hongcing hong keem ta un.\nIV. Nai-ngan-zi (Politician)Makaite tung ah\nPasian in pilna, ciimna, kivakna leh siamna apiak teelna ngah Zosuanta nai-ngan-zi makai khempeuh aw,\nNang Pasian in nainganzi kivakna hongpiak pen hibang hun aa na Zosuan mipihte huaiding, huu ding leh panpih ding aa hongsawlna ahihi. Nang leh na naihuai ading bek sakha kei in. Na kuam, nataang nazaisak leh, namin, nazaa, naliim navaang hong kip dinghi.\nTungsiahte maipha muhtheihtheih nading bek ngaihsunlo in, netcip thuak aa husang zolo, azawng daaipaam tate, cimawh liangvaite’ lam ah pangin, amaute’ suahtaak nading khuasak khantoh nading, Moses bangin hanna tawh iminam leh igam ilei, uk leh makaih hong tumh ta un.\nKum zakhen aa iminam leh igam ilei a makaihding “No” na hi uhhi. Biakna nasem makai, kumpi nasem makai, kumpi nasem uliante tawh zingvai hong hawmkhawm in, nautangte lungtaina leh luphot nadingin hong makaihta un. Lau kei unla hang un. Joshua a ompih Pasian in note hong nusia lodinghi. Esther Kumpinu mahbangin, “Hih bang hun adding Pasian in note ahong teel, ahong zat nahi uhhi”.(Esther 4:14). No angsung leh phung leh taang bek huailo aa, taangpi, taangta ahuai, ngainganzi tama(politician) ikisamhi. Hong pilvang, hong hangsan unla, hong huaisiam un. Mipite no lam ah hong pang uhhi.\nV. Sumbawl Paaibawlte tung ah\nMizawng daaipaam tampite lak ah hauhna leh ankhing khamna zongin sukleto ah azin avaak sumbawl sipuazi-tama (Kawlpau) te aw,\nHong tuahpha unla, hong lawhcing un. Tomkha kal a hauhpak nading lunggulh in lamdawt tawh hauhna sum leh paai hong zong kha kei un. Mi’ nu, mi’ pa khitui luang in, mi’ tu, mi’-ta tuailai momno tampite dawn muih dingin sumlehpaai zongin, zuakna leina hong neikha kei un.\nBanghanghiam nacih uhleh, tuabang aa lamdawt tawh sum zong aa ahaupakte in akhan uh khomlo uhhi. Aluangklhia mi’-nu, mi’-pate’ khitui in guu leh gau hong nei ding aa, na thuakkik teitei ding uhhi.\nKhangthum, khangli kizom aa hauhsuak theih nadingin khua-ul suakin thumaan leh cihtakna tawh sum hong zong unla, hong zuak hong lei un. I minam leh igam ilei, hauhna manna tawh hong lamto unla, azawng daaipaamte hong laamsang un. I mipite in hong ngaaklah uhhi.\nVI. Zalian, zanei Kumpi uliante tung ah\nKhatvei lai aa i-angtanpih leh gualtung vabang tuanpih in, ikhamuanpih galkap lam leh, civil lam ah, amunmun aa om kumpi nasem ul;ian khempeuh aw,\nKhatvei lai aa i-angtanpih bang nawnlo in, ulian zanei ikiam duaiduai peuhtawh kibang ka kisahi. Hanlung ciam in minthan zakhan hong lawh unla, a mi zatam lak ah hong madawk un.\nCihtak thumanna hong tuh unla, Jesu lampi tawn in mipi kal ah itna leh thumanna tawh, na hong sem un. Tuabek in kipna khona leh sang laptohna hong pia, hong tun dinghi.\nNasaanna pan un hong khiasuk nuam, hong haza gal tampi naneih lam uh hong mangngilh kei unla, neekna, dawnna, pauna, haamna leh gamtat luheek hong kidawmta un.\nNote banzom dingin leh no min, noza hoing zom dingin Zosuan tuailai khangno tampi hong pantah in, khang hong kibansam sak kei un.\nNote hong laamto Pasian khut mah in, na taal khaakloh nading un, hong lenkip tahen!\nVII. Lokho-singpuate tung ah\nTugaa, heigaa tawi in lokho singpua a igam, ilei apuah azuun lokho mi khempeuh aw,\nEden huan ah nasep cil in lokhawh mah ahihi. Nasep hoih hi, nasep maan hi. Vangneih angtan pihding nasep ahihi.\nAhizong in lungdamna Thu in hoing giahden zawh kum zakhat khit ban ah pu leh pate’ zat tu-tang khat mahtawh leitang gitgit-kuikui laiding ihihiam? Kumkhat tuuk khat veibek mah tung in, vaimiim, taang leh gaa te bekmah lala laiding ihihiam?\nGuahtui, hawktui in ileihoihteng hong nawk mangsak in, Kawlzang lam hong tutsak khinhi. Khaamsawm loding ihihiam?\nKum khat tuuk khatvei bek tung lo-in, atuuk akhaak in gah leh the, kiphamat sak den dihni. Ankhing kham nuam hihang. Khawhdan, eh-dan hong khel unla, atamtam, anemnem hongla unla,na saal uh leh na ciang na beem uh hong dimsak dih un.\nLeipan aa piang geh leh tehte bek ahilo, khawi leh vulh zong hong siam unla, igam, ilei ankhing khamna suah dihni. Pasian in tuabang Thupha eite tung ah hong pia nuamhi.\nVIII. Zoliate tung ah\nI innkuan sung, i9khuasung leh iPawlpi sung, igam ilei ah mimal tamzaw Zolia khempeuh aw,\nAkhangkhang in ipu ipa ngeina (culture) leh iobiakna paaina(religion) nangawn ah, netniuamna, atthawlna nathuakna pan un suahtaak tumh iunla, tha hongsaan hong dingto un. Mun tuamtuam leh gam tuamtuam ah, khat vei lai aa Zosuan lia, ei bangmah aa, netniamna leh koihdakna athuakte, adawn dongin hong khangto in amunmun ah, gampi makai hong sem uhhi.\nTiua bangmah in , no Zolia tengzong, khut kilen in, maa hong nawt dih un. Igam, ilei, iminam leh iPawlpi ah note adding mun kihawi laihi. Hih kum zapawi no lam ah a pan thei unla, kalnawh suan in hong luah meng unla, tua bang mun sang hong luah dih un.\nIX. Gamdang aa om Zosuan tate tung ah\nIgam,ilei, iminamte leh etlawm mualkuam, Zogam nuam khengin vaihawm zo aa leitung bup atung Zosuan tate khempeuh aw,\nNa tuntunna pan un, na ngai dih un! Kum za siim Thuzui mikhempeuh in, ibiak Topa Zeisu Khrih min tawh na khut uh hong len uhhi. Na tuntunna uh ah, hong lawhcing in, maa hong khuat in hong nuamsaa un.\nKoilai, koilai ah na om uh zongin, ibiak Pasian leh Ama’ hong bawl Zosuan tate nahih lam uh hong mangngilh peuhmah kei un. Na tuntunna gamnuam pan in, iZogampi hong phawk unla, khut kilen in puah khawm dihni. Hih mun pan in Thungetna tawh kum zakhat Thupha kong paih uhhi.\nX. Kum zakhatcin pawisiimte tung ah\nKhua tuamtuam leh Pawl tuiamtuam pan kum zakhatcin azo, asiim, Pasian Thuzui Zosuan tate pawi manta in khua leh tui ah kikikhen ciang, tung Pasian in, aPawlpi leh apiansaksa Zogam, Zolei, Zosuan puahding, zuunding kua dang muanglo, ei hong muanghi.\nPau leh haam tawh kikaak lo-in,upzia, zatzia pawlvai tawh zong kikhenlo aa, hong kibangsak thubul ahi, Zeisu itna leh, Pasian Thubul ahi Laisiangtho mah lenkhawm, tawikhawm, kilenkhawm in igam, ilei, ikiim, ipaam, iminam leh ilia, ipau lung kituak in puahkhawm zuun khawm ciatdih ve ni.\nTua bang hileh izing vaihawm hong lawhcing ding aa, kum zacin khit, ihmailam zong, sun ni bangin hong taang dinghy.\nKum za cin pawipi hong siim, hong zo note tung leh leitungbup aa om Zosuan tate vannuai tung ah, kum zacin Thupha athak in hong tungin, leitung beidong hong om paisuak tahen!\nRev. Dr.. S. Pau Khan En\n(Siapa in CCJ Khawmpi Nipini, Nov 28, 2010, sunkikhop aa athugen hi. Hang Khan Lian)\nPrevious: ZYA pan sum Vai pulak na\nNext: Jesuh ii tumdanna (Jesus the God-Man)\nTulaai Leitung Thuthang Tuamtuam Updates December 29, 2015 (Khawm Pau)\nChristian Hymn te’ tangthu: Thunget Hun Nuam\nTS Khai vehna ~ Pu Thangboi\nNungak kum 106 aphakhin khatleh tangval kum 66 aphakhin khat kiteeng ~ ZD\nBiography of TS Khai (Thang Sian Khai)


url: =Investors in Aizawl - Sell or Finance your Business in Aizawl | SMERGERS\nInvestors in Aizawl - Sell or Finance your Business in Aizawl\n2000+ Investors in Aizawl as on April 2019. Find Investors in Aizawl and 155 countries, 950+ industries with Investment Capacity ranging from INR 2 lakh - 350 crore. Sell or Finance your Business in Aizawl by sending your business proposal to pre-screened Investors in Aizawl with verified contact details and background information and investment requirements. Join our 739,000+ Member Network Today to Sell or Finance your Business in Aizawl.\nDiagnostic Labs + 49 more


url: =Kuala Lumpur aom Vietnam Embassy maiah numeikhat amahleh amah kidawtlum :: ZOMI DAILY\nposted on 2 April 2018 at 11:58 pm Lomkholna: News, Sawltak, World\nMalaysia, Kuala Lumpur khuasung aom Vietnam Embassy zumpi maiah numeikhat amahleh amah temtawh kidawtlum cih theStar pan kiza hi. Tua amahleh amah akidawtlum pen Vietnam numeikhat hi a, kum 37 aphakhin Tran Thi Mai kici minneikhat ahihi.\nTran Thi Mai pen Vietnam Embassy ah khualzinna akisam Travel Document vai akanin apai kici hi. Tuazawh asawtlo in Embassy apualam ah 11:30am Monday (April 02) hunpawl in amahleh amah aki dawtlum cimawk hi.\nHihvai tawh kisai in palik thunei ahi Dang Wangi OCPD Asst Comm Shaharuddin Abdullah in agenna ah Vietnam Embassy nasemte’n buaina om cih hongzasak uh cihi.\nAthu akikanna ah tua numeinu pen Vietnam Embassy ah akhualzin nadingin akisam Travel Document vai akanin apai ahihi. Embassy sungah nasem tetawh kam kinial in, ki hehsuah uhhi.\nTuaciangin tua numeinu pen aheh suakmahmah in, Embassy Staff te otsan gawp hi. Tuakhit ciangin a ipsung ah apuak temta khat kaikhia in, a awmsung amahleh amah kidawtsuk hi.\nTuaciangin Vietnam Embassy sungah aomkha agammipih pasal khatin Hospital Kuala Lumpur ah amanlang in taipih vingveng hi. Tua numeinu pen zato ah aliamma Medical Treatment akibawl kawmkawm in thuakzolo in sisuak cih kiza hi. Sawltak #zomidaily\nPrevious: India, Kashmir sung buaina hangin misi 16 phakhinta\nNext: Motor kiphukha in Highway tungah aktui bekbek kithehzak zihziah\nLeitung ah a cidamhuai pen dinmun


url: =ZAM Thupuak :: 28 Jul 19 (UN kalsuanzia thute) :: ZOMI DAILY\nposted on 27 July 2019 at 12:29 pm Lomkholna: Malaysia, News, ZAM, Zomi\nUNHCR ZUM KALSUAN ZIA TAWH KISAI THUTE\nCanada gam G5 tawh kisai huhna tawh kisap vaiah, UNHCR in ngetna laikhia te adingin gambeel hihna takpi theihpihna lai hong piathei ding hiam?\nUNHCR in tuabangin gambeel theihpihna lai cih bang a tuamin kipialo a, ahizongin ngetna neite in akisam bangin na gambeel card tawh na siau thei ding uh hi.\nUNHCR pan in hongpiak gam thumna paithei nading gam pailo in khatpeuh ii sap natawh gamdang/mundang khat peuhhong lading huhna ngah in, paiding hileng keitang in midang khatpeuh Community te khatpeuh paisak ding hileng a kingah theiding hiam?\nGam thumna vai tawh kisai in mimal ahih kei leh innkuanpih taktak-te sapna tawh kisai a kivaihawm bek ahihi. Tua ahih manin UNHCR in tuabangte hanthawnlo aa, a kisailote tawhzong vaihawm pihlo hi.\nMimal Kizawhna Tawh Ciahkik Nuamte (Voluntary Repatriation)\nUNHCR phalna tawh kongpai na gam ciahkik ding hi leng, a kicingzaw thute koilai pan kamu thei ding hiam?\nUNHCR Khutzat laibu sungah Voluntary Repatriation cih thulu nuaiah UNHCR in a gelhsa ommah bang in tuabang mimal a ding tup le ngimna kicing namu thei ding hi. Tua khutzat laibu pen mikim-in a et-theih dingin hi anuai a kipia link ah kimuthei hi.\nKei pen gambeel mi khatin hong kisangzo hi aa, ahizongin kong kipatna gam ciahkik nuam hi zenzen leng UNHCR in nong huh zoding uhhiam?\nNong paina na gam mah ciahkik nuam na hih leh UNHCR in limtak thu hong kikuppih zawh ciangin International Organization for Migration (IOM) tawh hong kop in ngetna hong piak sak ding hi. IOM in hibang a ciahkik nuamte huhna leh nuntak khuasakna ding vaihawmpih dingin Assisted Voluntary Return and Reintegration Programme (AVRR) cih nei uh a, tuate in na lamsapding hong vaihawmsak ding uhhi. Tua bangmah in UNHCR in Voluntary Repatriation Form (VRF) hong piading a, hih hunsung pen kha 1 pan kha 3 kikal sungsawt thei hi. Akisam lai khempeuh kim takpi maw kimnailo cih in sai mahmah hi. Gambeelte in na ciahkik nading uh phalna lailakna tawh kisai in mimal khat ah RM 100 ta liausum napiak uh ki samding hi. Ahi zongin UN card tawite in tua sumbei huhna ngah thei dinguh hi.\nKei pen gambeel mi ngetna (asylum-seeker) neilai khat ka hi a, ahi zongin ciahkik nuam hi leng UNHCR in huhna hong pia ding uh hiam?\nNong paina, na gam ciahkik sawm na hih leh nang tawh limtak thu kikupzawh teh huhna hong pia thei ding hi. Na ngetna mah bangin UNHCR in IOM te tungah hong puaksak ding hi. IOM in hibang a ciahkik nuamte huhna leh kalsuan zia ding vaihawmpih ding in Assisted Voluntary Return and Reintegration Programme (AVRR) cih nei uh a, tuate in na lamsap ding hong vaihawm sak ding uhhi. Tua mah bangin UNHCR in Voluntary Repatriation Form (VRF) hong pia ding a, hih hunsung pen kha 1 pan kha 3 kikal sung sawtto thei hi. Akisam lai-tuam tuam khempeuh kim takpi leh kimlo in sai mahmah hi. Gambeelte in na ciahkik nading uh phalna lakna, special pass leh liausum tawh kisai in mimal khat ah RM 100 ta napiak uh kisam hi. Ahi zongin UN card tawite in tua sumbei huhna ngah thei ding uhhi. Gambeel siau laitak (asylum seeker) na hih leh RM 3000 bek huhna na ngah ding hi.\nGambeel ding ka ngetna hong kisang zolo ahih manin kong paina kagam ciahkik nuam hi leng UNHCR in nong huh thei ding uhhiam?\nIOM te kiang vapai in amau tawh limtak thu na kikupzawh ciangin na vai khempeuh leh na lamsap ding nang leh nang na kisik kulding hi. UNHCR in VRF form hong pia theilo ding hi.\nMalaysia gamah nuntak/khuasak na hamsalua mahmah ahih manin kong paina kagam ah a ciahkik nuam hi leng UNHCR in Voluntary Repatriation Form (VRF) hong pia thei ding a hihiam?\nVoluntary Repatriation Form (VRF) pen mimal kizawhna tawh hongpai-na a-gam a ciahkik nuamte a ding bek ahihi.\nUtlopi in kong painana ka gam ah zawhthawh thu tawh hong kipuak kik sawm bang hi zenzen leh UNHCR in huhna hong pia thei ding a hihiam?\nUNHCR in tuabang zawhthawh thu tawh ahi a, thagum tawh puak kik hong kisawm leh a hithei zahin hong kipuak kik loh nading kivaihawm ding a, a kisam bang in nangma nuntakna leh lungmuanna/bitna mahmah lauhuai ahihna tawh thu kikhen ding hi\nZAM pan UN ah innkuan lutpih a kisam theilote lai ih I gelhsak leh min sazian ih puaksak sa te tu in a baantak in kisamsam ta in Contact ngahlo zong pawlkhat om hi. UN maban a nei na hih leh na phone nang tawh a kinai na mun ah koih den inla phone pai lam phawk loin len manlo cih te a omlo theithei dingin hanciam in. Tua ahih manin na phone numbat na laih khak zenzen leh a hunlap in UN zum ah update/laih mengmeng un.\nTelbeh nop dotnop na neihleh ZAM :- 03 2142 6659/016 293 9027\nZomi Genvai Kipawlna (ZSM) laibu ih hawmkhait zawh sawtta a, March bei ah ap kik hamtang ding cih zong ih kigensa ahihi. Tua tawh kizui in hong ap kik kha nailo te in amanlangin ZAM zum ah nong ap nading uh ih ki zasak pahpah hi. Hong ki-ap nailote tawh kisai in vai khat peuhpeuh a om leh ZAM/ZSM in tavuan kila zolo ding hi cih zong I kiphawksak hi. I sep khopna hangin thahatna leh lawhcin na I ngahsa mah bangin mapang khawm in sem khawm dingin I kizawn phapha a, laibu khut sungah a kemlai peuhmahin zong July kha bei ma peuh mah in nong ap kim nading uh I kizasak kik hi.\nZOMI STATE FUND INTERNATIONAL KIPAN KHIA\nJuly 24, 2019 (Wednesday) ni-in Zomi State Fund International kipawlna pen Kuala Lumpur, Malaysia ah kipan khia hi. Tua ni mah in ZSF (I) kipawlna min tawh a masa pen kimuh khopna zong kinei pah a, Zomi leh Zogam a ding a vei mahmah mimal (17) bang kipha thei hi. Meeting bawl nading mun leh a kisam khempeuh Zomi Association of Malaysia (ZAM) in phaltakin hong zangsak uh hi.\nHih meeting pan in kipawlna hong makaih ding mite ki teel khia a,\nPresident Tg. Go Khen Kap\nVice President Pa Peter Za Thawn Kim\nSecretary Tg. Thang Khan Khup\nAssistant Secretary Pa Do Khan Suan\nTreasurer Tg. Mang Khan Thawn\nAssistant Treasurer Tg. Go Suan Khai\nAccountant Tg. Suan Zom Piang\nte kiseh pah hi.\nThudotpi ding in zong sehna kinei pah a\nSia Kap Za Khup (ZAM President)\nSia Thang Zo Mung (ZAM Secretary)\nSia Joseph Tuan Sawm Tuang (ZAM Treasurer)\nte kiseh hi. Tua ban ah Media lam hong van sak dingin Tg. Khai Sian Khual, Tg. Thang Lian Khual te kiseh hi.\nHih ZSF (I) in ngimna leh tupna bulpi pen Zomi State ih ngah zawh nading leh tua adingin nuntaknakhamin nasem ZRO/A te panpih zawh nading ngimna bulpi ahihi. Nasepna ah sum tampi kisam ahih manin gam dang mun tuamtuam ah om Zomite in ih thatang tawh ih panpih theih loh hangin sum leh paai tawh mapang in semkhawm ding cih ngimna bulpi ahihi.\nNasep zia ding zong kikupna kineitosuak a, amasa in ZRO/A galkap te uniform ding tawh kisai in fund kaih khop dingin kithukim hi. Hih fund tawh kisai in a pia khia nuam te in anuai a mite tungah kipia thei ding hi.\nSum hong kaih khop sak ding makai teng!\n1. Pa Peter Za Thawn Kim (Damansara) 010-371-7544\n2. Sya Thang Zo Mung (Damansara) 017-663-6087\n2. Tg. Nang Kap Thang (Kepong) 011-119-71746\n3. Pa. Do Khan Suan (Sunway) 011-3789-3572\n4. Tg. Gin Hau Mang (Klang) 011-2703-0774\n5. Tg. Thang Khan Khup (Cahaya) 011-6161-4314\n6. Tg. Khai Sian Khual (Shah Alam) 018-327-5070\n7. Tg. Thang Lian Khual (Shah Alam) 018-362-8576\n8. Pa Thang (Pandan Jaya) 016-637-1775\n9. Tg. Thang Lam Cin, ZAM zum\nMailam ah zong kal khat khit kal khat kalsuan toto in Zomi State i ngah zawh nading in i hih theihna ciat pan in mapang khawm dingin zong Zomi a kua maciat kong zawn phapha uh hi.\nMalaysia ah zuu leh beer a hoihlo/a sitlote dawnna hang in a beisa kum sungin kawlgammi honkhat in a nuntakna bei lawh khin a, tunai mahmah in zong mi (5) bang a nuntakna bei lawh leuleu ahih manin Zuu leh ‘Beer’ hoih lo/asitlote peuhmah ih dawn khakloh nading kigen sawn in kidawm ciat ni.\nTua ban ah kimat kihen zong hong tam semsem ahih manin I omna veng leh pam te mit donglo dingin zong omdan khawldan siam ciat ni. Vaksuk vaktohna ah zong kidawmin vai thupi lua mahmah a om kei leh vak kei zaw leng hoih zaw ding hi.\nSakhangyi Khuami, Hatzaw beh Pa Suan Za Kam (Kum-49) pen 24 July 2019 (Wednesday) ni zan in Kajang Hos -pital pan in hong nusia hi. ZAM/ZSM member khat ahih na tawh kizui in avai teng ZAM/ZSM pan in tavuan kila a, Zato vai, Palik vai leh Embassy vai teng siangta in a luanghawm pen 27 July 201(Saturday) ni-in Kawlgam kipuak a, 10:00AM in Yangon vanleng tual ah tung hi. 26 July 2019 (Friday) ni 2:00PM in Kajang misibuk ah hun bawlna kinei hi. I sanggampa hong nusiatna hangin ZAM/ZSM pan in zong dahpihna ih pulak khia hi. Adah akap khem peuh Topa Khasiangtho in a lamdangin hong hehnem tahen.\n1. Zaw Latt (Tahan) Sungai Buloh zato\n2. Suan Za Kam (Sakhangyi) Kajang Hospital ah\n3. Hau Khen Niang (Khuadam) ACTS zato ah\n4. Ning Man Lian (Khuadam) ACTS zato ah\n1. Am Suan Khai (Tonzang) Jinjang Lockup ah kikan sak\n2. Thang Khan Khup (Haiciin) Jinjang Lockup ah kikan pih\n3. Cin Lian Thang (Pakzang) PJ thukan zum ah kibuai pih\n4. Dal Sian Thang (Pakzang) PJ thukhen zum ah kibuai pih\nZomite sungah kimat kihenna natuak zenzen leh hih phone no. ah na hopih pah in. Nang adingin a tawntung in kigingsa in om den uh hi. Sia Tuang Pu : 016 254 4093, Sia Zo Mung : 017 663 6087, Sia Maa Mang : 018 913 2587 ZAM Hotline : 016 293 9027\nPrevious: ZYA Tonzang panmun apna leh ankuang umkhopna omding\nNext: Khuabup in a hau sak Nu ~ Lian Tuang


url: =Neon Happy New Year Top Hat\nThis is a neon colored Happy New Year Top Hat. 3 colors. 11x5x8', 9x5x8" width, 5" height.


url: =Mipi dawl Guk ~ Rev. Vungh Suan Kham :: ZOMI DAILY\nposted on 11 September 2016 at 8:50 am UTC+9:30 Lomkholna: News, Politics, Zomi\nTusawng teng ih vaivai te tungtawn in kagelgel ciang mipi dawl guk in mukhia ingh.\n1.KHUAHUN THEI PAWL\nHihte in Kum 70 sung Kawlkhut sung aa ih om den na pan suahtak na lampi om thei ding in mu aa Federal hiding in Kawlpek khat,Shan pekkhat,Zomi pekkhat etc.. hiding aa Tamada kikhel aa tut ding ciang, galmuh thei uh hi.Zomi kawlgam ah pangbel leh sila nam hilo “To” minam cih dan in ngaihsun uh hi.Zongh hangsan in,Lam en ngam,um ngam uh hi.Pilvang tak aa kalsuan ding phawk kha uh hi.Makai taktak te zahtak in it uh hi.\n2.KHUAHUN THEILO PAWL\nHih te pen lauthawng baih or dipkua baih in gamleh nam itlo hilo nakpin,Kawlmah,Chinmah thupi zaw mai ee,NLD mah thupi,thautawi te mah thuklut acici nam te hi aa, ei leh ei kimuan ngam na anei lo Sila or Sal lungsim a bukkhuk nam te hi se hi.Namneu lungsim vom lua denkeei kha uh hi,Kiteel pi ma bang USDP mah kumpi in dinglai in teh a cingam giapgiap te ahihi.Tun zongh,ZCD lah thadah huai,ASSK te pawl in lah ngapik khuak tawh hong vik vik lel in teh ci a upna neu pawl.\nHih pawl te atam zaw in 914 lai aa agen hakteng mah tudongh hitosuak suak dan hi.Athu ala sangbang ami asa aa huatbawl mai kei tawh kibangh hi.Leitung agum khiadia hongpai TOPA ZEISU bang misia hisam lo napi aa amawh na aki zonzon bang phawk huai liang sa ingh.To ZeiSun ateel ngiat mi 12 Lak ah Khat in leh hek,MP ateel mipi lak pan khatleh nih in lehhek thei kha mah ding hi.ZCD lawhcing semsem amau Thangpai sensem ding uh hi.\n4.APHUN PHUN PAWL\nPawlkhat leuleu ihsum leitawi na pa in hongpiak loh ciang aa ih muhdah dan zongh om thei ding or Ih numuan ih pamuan tak kiang aa kanik kapuan ding hongleisak in ci a ih nget,hawh o leipah oo lah ong cilo aa ih heh abang hun zongh om.\nBangmah vei neilo,an nene peuh lengh phazo aci hit hiat te minuam sa hi phot hi.ZCD Lawhsam ta leh buai kullo, alawh cin naknak leh nekha veve na ni ee te pawl.\n6.THUNGEN NGEN PAWL\nChristian te ih hih zah in Zomi Zogam aa ding ,Kumpi hoih neih nading,ZOMI te ngiat Kawlgam kumpi aa ih tut nading(State conselor akullo kumpi tokhom) cih te Biakinn pawlkhat ah Thuki naknget mahmah hi.Carmel khawng Thunget buk khawng kingen ngen aa mapang pawl ki om hi.\nHih atung aa thu 6 te sungpan koitawh naki sikha hiam?\nRev.Vungh Suan Kham\nPrevious: Vondeih Kep Ding – 55 (Pau Khan Kap)\nNext: Bangladesh Factory meikang hangin mi 23 si, 70 val liam ~ ZD


url: =Tengh 100 valman puakto khinta :: ZOMI DAILY\nposted on 12 June 2021 at 4:56 pm Lomkholna: News, Zomi\nAntang ip 140, besan ip 30, sathau, satpiang leh zatui zaha, oxygen cylinder bungpi 23 oxygen concentrator 4 leh van zat tuamtuam tengh 100 val man tu zingsangin Kansau tualpi kitun ta hi. (Tonzang ah oxygen cylinder bungpi 10 leh oxygen concentrator 2, TCF ki-ap pah)\nCikha lam kilipkhap pian ahih manin van pua ding mawtaw hong lem pak lo a, ei mawtaw gol pen kipaisak teitei hi. Nawh tat kul lua ahih manin oxygen bungpi khat tukin mawtaw nasemte khat ngaltakguh neu pen hong deng tan mawk a, vai pai nailoin zato kipai masa phot zawzen hi.\nLamkal ah niangtui man nengneng piak a kul sam hangin kizan paisuak thei a, tu zingsang nai 9:00 AM in Kansau tualpi van khiat nading mun tungta hi. Mawtaw hawlte PPE puan na silhsak pah uh a, zing an na vak ding uh hi. (Ka khua uah natna tam ahih manin mawtaw sung pan tuak khia lo ding, an zong ne lo ding ka cih manin PPE puan silhsak zeenin an na vak uh hi.)\nNONG PIAKTE UH MUALSUAH HAMTANG (KANSAU SIK LEI TUNGTAWN THEI TA)\nPasian hehpihna tawh mipi tawh nasep zawh kum 30 val ta a, nong piakkhiatte uh mualsuah teitei ding I hanciamna ahi hi. Lei leh mawtaw kong suahsakna hang pen hih Sihpilui sik lei (Kansau lei) zong ka khuapih Kansau tate, USA, Australia, Malaysia a omte kiangah kei pumpi mahmah pai-in huhna ka nget ngiat hi a, ka pupa khang pan ua ka neih zawh ngei loh uh sikleipi khat Topa in hong mualsuah sak hi. Nong piakkhiatte uh mualsuah hamtang ding i thungetna ahi hi.\nMalkual dongtuahna enkhong loin veina tawh hong piakhia pawlpi, kipawlna tuamtuam leh mimal hong hanciam khempeuh tungah lungdamna lianpi kong ko hi. Pasian in dongtuah theihna namkim tawh hong kipelhsak ta hen. Sia Do Khup\nPrevious: Malkual huhna puak leuleu\nNext: Banghang in pulnatna tunghiam ~ Sia Do Khup


url: =How a robot revolutionised tea packing.(NEWS AND INSTALLATIONS) - Version details - Trove\n2007-10-01, English, Article, Journal or magazine article edition: How a robot revolutionised tea packing.(NEWS AND INSTALLATIONS)\nHow a robot revolutionised tea packing.(NEWS AND INSTALLATIONS)\nHow a robot revolutionised tea packing.\nFinlays, the UK's largest packer of private label tea, is using a versatile Schubert automated system which features a robot specially programmed to shake out and evenly distribute tea bags in ...


url: =Joie Page Dot Top in Dark Navy | REVOLVE\nPage Dot Top\nUnfavorite Joie Page Dot Top in Dark Navy in Dark Navy\nShare Page Dot Top in Dark Navy on Facebook (opens in a new window)\nShare Page Dot Top in Dark Navy on Twitter (opens in a new window)\nShare Page Dot Top in Dark Navy on Pinterest (opens in a new window)\nShare Page Dot Top in Dark Navy on Google (opens in a new window)\nRevolve Style No. JOIE-WS726\nManufacturer Style No. J321-23279\nPage Dot Top in Dark Navy


url: =Suan leh Khak ~ Pau Tun Thang :: ZOMI DAILY\nposted on 13 July 2016 at 4:29 pm UTC+9:30 Lomkholna: Article, Pautunthang\nPasian in mihingte suan leh khak nei a, a khang a pung dingin hong deih hi.Pasian in leimi te a bawl dan ah numei leh pasal ki lamdan na pipen bang hiam cih leh; numei te bek in naupai thei se uh hi.Numei khat peuh peuh in pai theilo laideep uh hi.A taangpi thu in kum 15-49 in paai thei uh a,hi lakah zong ta nei theilo(Sterility) awm sawn lai uh hi.\nNumeite’ nau neih theih hun sung pen kum 34(49-14) sung ahi hi.Numei khatin a ta neih theih cil a kipan in kidalna(contraceptive) bangmah zang lo in ta nei to ngek ngek hi zen leh 25 bang a nei man ding dan hi ta zen hi.Ahizongin hizah ta a nei kithei khawl lo hi.\nLeitungah North America a teeng Hutterites minam te in ta tam neih pen uh hi.Hih minamte in naukhak cihte zang vet loin mikhat i’ ta neihzah average 11 pha hi.Misiamte sinna panin leitungah nau piang numei sangin pasal tamzaw den hi.Numei 100 ah pasal 105 bang dan in kituat thei hi.\nLeitung hong khan touh zel ciang mite in nuntakna, neek leh taak zon na hoih hong lunggulh uh hi.Ta tam neih luat pen khantouhna dal a hih lam mite in hong phawk thei uh a,ta tam neih sang tawm neih in Quality zaw leh cih pen mi tamzaw deihdan hong hi ta hi.Tua ahih manin birth control (or contraceptive measures) tuam tuam ki zang ta hi.\nGam khangto te ah mite in ta tam neih nawn lo uh hi.Tua manin a nuntak zia uh zong sensang hi.Ahizongin gam zawng ta ta in ta tam neihin hih pen Innkuan khanmawh bawk khat hong suak hi.\nHinna nei veve te lakah mihing leh ganhing, vasate i kibat lohna pen mihingte kikhangto thei a ganhing, vasate khangto lo uh hi.Vakhu in tuma kum tampi peka a bu bawl dan ngei mah in tudong bawl lai hi.Ahizongin mihingte ngaihsun leeng hunkhat khit hun khat a ki lamdan zia ki thei thei hi.Ganhing Thankikte in ta neih theih zah zah nei mawk uh hi.Mihingte bel Pasianin pilna siamna guanin naukhak dan a tuam tuam hong piang hi.\nPasian’ hong piak pilna siamna te zat ding mah ahi hi.Thankik banga neih theih zah zah suan le khak neih ding hi lo hi.Sang kivan sakna ahizongin Contraceptive measures a tuam tuam te zat huai hi.Tuhun ciang Quality Children neih ding baih nawn lo hi.Pilna khawng sum a lei tang tang kul ta.Gentehna in ta 8 bang a nei pa in a tate puan 1 tek leisak nuam hi leh khat 100 manin tuat ni, 800 hong hi pah hi, sang hoih ah kha nuam lai leh a haksat veve ding dan.A leh lam ah ta 3 bek nei pa in tua 800 pen kicing takin zang thei zaw kha ding hi.Hih gentehna pan ka gennop kitel thei in um ing.A piang nai lo ta ngaia kap awm sam lo aih teh, ta neih theih zah zah neihna khawhun hi nawn meel lo hi!\nPrevious: ZCMF USA Khawmpi phawkkik sakna\nNext: IKEA Drawer (Ansuai) hangin naupang 6 sikhin\nMungtawng Mungtawngthawmte says\n14 July 2016 at 3:55 am\nTa tawm neh bel kum2000 masiah. Kum2000 khit zawh ciang bel a tam thei thei hoihsa in.\nLeave a Reply to Mungtawng Mungtawngthawmte Cancel reply


url: =HONG NUSIA PI. NGAI HAU CING 1935 -2015\nPi. Ngai Hau Cing\nSihni: March 5, 2015\nNatna: Tuap Cancer (Lung Cancer)\nHong nusiatna: Yangon, Myanmar\nTenna: Tedim Township, Tungzang, Chin State\nPu. Dong Thang leh Pi Dim Niang sungpan piang tate:\n1. Ciin Za Niang\n2. Pum Za Kam\n3. Gen Khan Cin\n4. Ngul Cin Khen\n5. Zam Thawng\n6. Kham Khan Thang\n7. Ngai Hau Cing\nKa it mahmah uh ka nu uh Pi. Ngai Hau Cing kum 80 Hatzaw beh, tenna Tedim gam Tungzang Khua, Chin State, hong nusiatna Kawlgam (Myanmar) khuapi Yangon, inn panin hong nusia hi. Ka it mahmah uh ka Nu uh dam lohna tawh kisai mihing lam panin hih zawh zah in kibawl kikem hi mah leh, Pasian in a ma nuntak na hih leitung ah kum tampi hong zatsak khit ciangin, hunsa ahih manin a anglum sungah hong lak sak hi.\nKa nu uh damlohna tawh kisai in a natna pen Tuap cancer ahih manin zato mun tampi ah ki lak kawikawi in, Siahuan Siamah te-in” ama natna pen asangpi tungta ahih manin kibawl zo nawnlo dinga, bawl leng ama natna tuapna (Lung Cancer) ahih manin zatui tawh bawl leng zong kum tam khin ta ahih ban ah man lang zaw ding ci hi. Tua sangin inn ah kem zaw un kum tam ong dampih zo nawnlo ding hi” cih Siahuan ten agen teh inn ah amau gen bang bangin kikem hi. Ka nu uh pen Siahuan te’ genna ah kum khat dam zolo ding in hong gen mah leh kum khat leh lang bang hong dampih suak hi. Inn ah Siahuante gen bangin kemin an nek tui dawn a duh leh deih bangin pia in Siavuan te tawh ki don khawm hi.\nKa nu uh Ngai Hau Cing pen a damsung teng leh a hong nusiat ni dong a hampha penpen ahihna nakpi takin ka thak phawk uh hi. A ma damlohna ahih leh ama lungkimna munmun ah kibawl kilak kawikawi hi. A sihni dong mah a natna te thuak lahna zong aman gen khol lo in, tate anglum panin ong nusia hi. Ka nu uh min tap ahi atute zong tampi omin tua te hiah kong at nawn kei ding uh hi. Ka nu uh a dam sungin lo kuan singpuak aki pan, innkuan sung vai bek hilo in beh leh phung sungah pasal bangin thu leh la a gel leh a vaihawm siam mahmah ahi hi.Ka pa te unau Pasal nga leh nu mei nih hi in Pasal upen zi ahi hi. Ka nu uh pen citak thanuam in ka pa te unau teng zong inn leh lo adin pih aguan zo Nu ahi hi. Hong nusiat nungah mang ngilh theihloh ding thu hoih tampi ong nusiat ahih manin amah ka itna uh cik mahin ka mang ngilh thei kei ding uh hi.\nPu. Kham Cin Kap leh Pi. Ngai Hau Cing sungpan piang tapa 2 leh tanu 6 te:\n1. Nu. Hau Lun Cing leh Rev. Mang Khan Khup (Canada)\n2. Pa. Langh Kap Pau leh Nu. Ngai Sian Hau (USA)\n3. Pa. Thang Do Hang leh Nu. Man Sian Cing (USA)\n4. Nu. Cing Man Niang leh Pa. Khai Go Kap (Tungzang)\n5. Nu. Man Lam Ciin leh leh Pa. Thang Suan Khup (Kawlpi)\n6. Nu. Man Lian Vung leh Pa. Cin Lun Za Mung (Kawlpi)\n7. Nu. Dim Zam Kiim leh Pa. Thang Khua Pum (USA)\n8. Nu. Mang Khan Dim leh Pa. Pau Suan Bawi (USA)\nKa nu uh Pi. Ngai Hau Cing luanghawm tawh hun nunung pen Sani (Satarday) March 7, 2015 ni kizang khawm ding hi. A Luanghawm lei ah kituh ni dongin Pasian khasiangtho in hong ompih in bang mah nawngkaina om loh nading thungetna ah nong phawk tek nading un ong cial ung.\nTua ban ah mun tuamtuam panin hong dahpih leh online pan ahi zongin dahna leh hehnepna lai ahi zongin Phone panin hong hote te ahi zongin, ko adah akap innkuan sanggam ulehnau teng khempeuh in ki hehnep zawhna khatha no suahna in nei ka hih man un mimal khempeuh tungah Lungdam ung.\nPau Thawn Kap\nKo ata teteng\n4/1/2016 06:17:12 pm\n4/12/2016 10:48:41 pm\nThat's so cool to see you happy ;)\npaper writing services\tlink\n6/24/2016 02:05:26 pm\nThat old woman is looking nice in that photo and i am really sad to see that she is no more with us but i want her family to include her in their prayers. Because she needs their prays to be successful.\n6/30/2016 09:25:28 pm


url: =Hong Kong Kitchen Home Design | Boomerangcontent hong kong kitchen kingsley. hong kong kitchen harahan. hong kong kitchen number.\nHome » Home Design » Hong Kong Kitchen\nRelated Tags: #hong kong kitchen kingsley #hong kong kitchen harahan #hong kong kitchen number #hong kong kitchen farmville va #hong kong kitchen seneca st #hong kong kitchen llanelli #hong kong kitchen lansdale #hong kong kitchen #hong kong kitchen easton md #hong kong kitchen inverness


url: =Nu le Pa hoih hihna ding :: ZOMI DAILY\nposted on 29 April 2016 at 7:52 am Lomkholna: News, SiamKhaute\nKavitha dotna: University a ka Pshology professor pan Nu leh Pa te’n tate ciang tawh sat vet loh ding ci hi. Nang bangci’n na ngaih sun a?\nLST in: Na ta thuhilh ding mang ngilh ngeikei in, satna tawh thuhilh in. Tua-in a nuntakna hu zo ding hi. (Pro. 23: 13-14)\nCiang tawh satding pen ciang zatna mun leh munlo om hi.\nCiang zat hunding: nute’n tate na sepding pia a ah sep loh teh, Na khat lading na sawl a aman loh teh, A hih ding thei napin ahih nop loh teh ciang tawh nalua lo-in thu hilh ding hi.\nCiang zat loh hunding: tate’n na a sep ding napiak a ah mangngilh leh na ahih khialh teh, (Mistake or accident) gentehna in: Kamsitna tawh kuang, hai cihte a kitap sak leh satkei inla asiat sak thaman in nasep dangpia thuah in. (hai bang a kitapsak leh adang sawp kik sak le cin kidawmpah ding a pilvanna in nei ding hi.) tua danin na ahih khialh ciangin ciangtawh sat kei in. Banghangin maw? Ahang bel thumang lo hi lo-in kamsia/tuahsia suak hi.\nCia’ng zatna ding mun pen Nulehpa zahtakna neilo leh thu aman loh ciang bek zang in.\nNau pang pen siing/lokgawp ngei kei in. Alu ah sat ngei kei in. A hoihna munin a tawbo mah hi pen hi.\nNaupang nak sat kei in.\nNu leh pa thumanna dingin ataw ciang tawh dama sat ziau pen nau pang adingin hun mahmah hi.\nAUSTIN dotna: naupang ka hihlai-in ka pan ciang nak zatlua mahmah ahih manin ka pa ka lau hi.\nTun kei church ah makai khat ka hia, ka tate adingin pa hoih ka hi nuam hi. Hehpihna tawh hong hilhin.\nNa tate tawh nuikhawm, kimawl khawmin nuamsa inla LST sunga om miliante numei, pasal tangthute hilh in. Na tapa in zahtak lohna tawh onghopih leh thu hilhin, ka ta-aw zahtakna na neih kei leh Inn , sang, na sepna ah atawp theilo haksatna na thuak ding hi. Ken nang hong it mahmah hi’ng, zah takna kam na zatkei leh hih ciang tawh hong sat ding hing ci’n hilh in. (pau. 13:24; 29:17)\nTua khit teh ataw damin sat in.\nPawlpi makaite zong pa hoih suak thei. (1Tim.3:4,5,12; Titus.1:6)\nPate theih dingin: Na tate nasat sangin phat, pahtawi zaw in. Nisim in na tate’n na hoih a septe tungah pahtawi in phat in. Naupangte in thuhilh a sat sangin, phat, pahtawina deih zaw hi.\nNa thuhilh a nasat sangin, pahtawi, phat zaw in.\nPHILIP dotna: LST in pa pen alu hi ci a, tua in a zi pen nau pangte bangin thuhilh a siikan (discipiline) khung a uk ding cihna maw?\nTua dan hilo hi. Naupangte bang a discipiline/khal, uk ding cih hilo hi. Pasian in nam nih hong gen hi: 1) Nang alu, 2) na zi pen nalawm ci hi. Tua ahih manin nalawm tawh haksatnate na kikuppih ding ahi hi. Na ta hi lo a, na khal, uk ding hilo hi.\nNa zi pen nalawm bangin bawl /panpih in\nNa pasal pen na lutang hi.\nNa zi kisapte ngaihsut pihin.\nTaksa a ah thanem ahih manin\nAmah nalawm bangin en in. hoihtakin na etkol leh na thungetna bangmahin hong buaisak, dal loding hi.\nPawlpi lutang kazih ahih bangin na Pasal pen numei lutang ahi hi. Khazih sungah pawlpi a ki-ap bangin zite zong Pasalte adingin ki pumpiak un. (Eph.5:23-24)\nNupa kal ah hih, sep ding na kithukim thei loh uh ciang : gentehna in, Inn lamna dingin sum bangzah zang ding? Koi ah lam ding? A tuamtuamte ah Pasal in khensat a ka lawm/zi na hihna tawh nang cihdanin hih ni ci-in khensat ding hi.\nA Ni dang ciangin, na zi kiangah na gen za ing, hih tawh kisai ah kei cih danin hih ni ci’n gen in. Numei in hihdan ah na lutang ahihmah bangin athu na man ding ahi hi.\nCALEB dotna: Ka tate’n Sunday school panin Jesuh thu thei uh a, bang cidanin Christian (piangthak) ahih taktakna uh thei ding ka hiam?\nNa dawtna dingin hunsawt sim ngaihsun masa inla, ka ta aw Pasian mai a ah ding na hi hi. Banghangin vangam tung ding nahiam ci-in dong in. Aphi bang hong pia ding hiam?\nTa nu/pa in: ahangin Jesuh pen kei mawhna tang dingin cavary ah hong si-in hong thuak a, tua pen ken umin ka muanga, amah honpa, gumpa leh ka Topa in ka sang hi.\nHih danin hong dawn leh man a, nau pang pen Christian/ piangthak taktak ahi hi. Nau pang na ngawnin LST thei-in koi ci-in gupna ngah ding hong hilh hi. (2Tim.3:15)\nNa ta nu/pa in hih danin ahong dawn leh: ka na hoihsepna hangin vangam katung ding hi acih leh tua dawnna(phina) pen manlo hi. Ka ta aw ei mimawh ih hi a, ih mawhnate gamtat hoihna tawh kilakhia/maithei lo hi. Ih lametna leh upna pen Jesuh sihna hangin ih mawhna teng hong maisakin natna teng hong damsak hi. Kata aw tun na ut leh thu ngetna nei pah ni e ci-in gen in. Jesuh kiang ah tuni-in gamtat hoihna tawh vangam tung dingin ka ngaihsutna teng nusia in nang ka mawhna tangin nong si cih ka um/muang ta hi ci’n thungen in. Tua hileh, Christian man taktak, piangthak na hi ding a tawn tung nuntakna, vangam natung ding hi.\nWritten by: Coral and Bruce\nTranslated by : Siam Khaute\nPrevious: Itna Nithak ~ Khaibawi\nNext: Simlei tungah lawmhoih pending\nSingkung Lopa Kepsiam Ni ~ Cin Lian Khai


url: =LESSON 9 AUGUST 24 – 30 THUCIAM THAK PAWLPI NASEP ~ MUC\nLESSON 9 AUGUST 24 – 30 THUCIAM THAK PAWLPI NASEP\nAdmin 4:34:00 PM Articles, Sabbath School Lesson, ZOMI SDA NEWS\nLESSON 9 AUGUST 24 – 30\nTHUCIAM THAK PAWLPI NASEP\nTu Kaal Sung Sim Ding: Sawl. 2: 42 – 47; 4: 32 – 37; 9: 36; Matt. 25: 38; 2Kor. 8: 7 – 15; Rom. 12; James 2: 1-9\nKAMNGAH: “ Pa Pasian mai-a a siangtho le a paubaanglo biakna in meigong tagahte haksatna huhna le a hong ninsak thei leitung vaite tawh kisukkhak lohna ahi hi” (James 1:27).\nMatt. 28: 18 – 20 sung a Sawlna Lianpi in Khristian tampi in a theih Lai Siangtho mun hi. Tua in i sep ding hong hilh hi. Hotkhiatna nasepna, tangko-na hong tawi-sawn hi. Hih thu siksanin Khristiante in mun tuamtuamah hotkhiatna thu i gen hi. Kipiakkhiatna tawh hanciamin hotkhiatna thu i pulaak hi.\nSawlna Lianpi in bang hong hilh hiam? Mite nungzui-suaksakin, tuiphum ding leh Jesuh thupiakte hilh dingin hong sawl hi (Matt. 28: 20). Jesuh in tasam-te, cimawhte, huhna kisamte huh ding thu hong pia hi. Tua hi-in Jesuh in nungzuipite tungah a thupiak in a thak thupiak, a zak ngei loh thu hi lo-in, Jesuh nasep amaute in a zomsuak dingin thupiak hi. Thu-um mi thak – pawlpi in Jesuh hong hilh thute a nuntakpih takteh Sawlna Lianpi tangtungsak ahi hi.\nKipawlna Thak Khat\nJesuh in van a kahtoh khit, Pentecost ah Kha Siangtho hong kum nungah thu-um khang semsem a, Jesuh nungzuipite makaihna tawh pawlpi masa hong piang hi. Ahi zongin hih pawlpi sung a om thu-umte in amau le amau thu-in hong piangtawm hi lo-in, Jesuh nasep le a thuhilh tungah kinga-in, Hebrew Thuciam Lui leh kamsangte bulphuhin kipawlna hong kipan hi.\nSawl. 2: 42 – 47; 4: 32 – 37 sim in. Bang in pawlpi masa-te kalsuanzia leh a nuntakzia uh pulaak hiam? ______________________________________________________________ ______________________________________________________________\nPasian in Israelte nunzia ding a hilh bangin amaute in nungta zo lo uh hi. Thuman thutak tawh nungta uh hileh amaute lakah cimawh, mizawng om lo ding hi, cih kamciam tangtung ding hi (Thkna. 15: 4). Pawlpi masate in hih thupiak limtak zui uh hi. A neihsa, a ngah sum uh tawh pawl sung a omte a kipan (Sawl. 4: 34 – 5:2) kimlepaam a om tasamte huh uh hi; cinate damsak uh hi (Sawl. 3: 1-11; 5: 12 – 16).\nTua hi taleh pawlpi masate in a deihhuai penpen hi nai lo hi. Thu-um mi kibehlap ahih manin pawl sungah buai-na tuamtuamte a kipan a diakdiakin cimawh meigongte huhna tawh kisai buai-na hong lut hi (Sawl. 6:1). Nungzuipite in pawlpi makai-in om uh a, hotkhiatna thu hilh ding mungtup a nei ahih manun, pawl sung buai-na lemtuah dingin pawlpi kalsuanzia etphatna nei uh hi. Tua hi-in mi sagih tengkhia uh a, amaute in pawl sung thuvanpi dingin kiseh hi. Hih in pawl sungah a masa pen nasep tuamtuam kisehna hi kha ding hi. Tua banah pawlpi nasep leh teci hihna a thupitna hong hilh hi. Moses leh David a kipan Pasian mite kimakaihna-ah thumanna leh thuzuihna-ah hahkatna bulphuhin kimakaihna hi-in, hotkhiatna thu tangko pawlpi masate in limtakin kalsuan thei uh hi.” Ellen G. White, The Acts of the Apostles, 95.\nPawlpi masate nunzia ngaihsun in. Koi bangin tulai thu-um pawlpi in pawlpi masate bangin i kalsuan ding hiam?\nDorcas Nasepna Leh A Pulaak Thu\nJesuh genkholh mah bangin pawlpi in Jerusalem, Judah, Samaria leh leimong dongah kizel hi (Sawl. 1:8). Thu-um mi thakte in Jesuh a upna thu leh Ama nasep pulaak kawikawi uh hi. Amaute lakah Joppa khua pan Tabitha kici Dorcas numei zong kihel hi. Puansilh ding nei lo-te huh dingin Jesuh thuhilh bangin Dorcas in Jesuh adingin nasem hi (Matt. 25: 38, 40).\nDorcas nunzia leh a nasepte Sawl. 9:36 sim in. Koi bangin amah bangin na nungta hiam? Na nunzia kipulaak ding hileh koi bangin kipulaak ding na ut hiam?\nDorcas nasep leh a nunzia in “nungzui” khat ahihna kimu thei hi (Sawl. 9: 36). A cihtakna, a sepzawhna, a mipihte banah midang huh hi. Peter in Jobba khua gei Lydda-ah vazin a, Joppa khua pai-in a si vat Dorcas sigal dingin sam uh hi (Sawl. 9:37 – 41). Joppa a hong tun ciangin Dorca mihuhte in Peter kiang vazuan ngeingai uh hi. Dorca piak puante, ama nasepte Peter tunga pulaak ciat uh hi. Tua khit ciangin Peter in thungen a, Pasian in Dorca hingkiksak hi. Pasian ading a nungta mi in nopna tawh kidim ding hi, cihna hi lo hi. Dorcas in natna tawh a leitung nuntakna bei kik hi. Pawl sung meigongte a makaih Stephen in a upna hangin thahna thuak masa pen hong suak hi (Sawl. 7: 54 – 60). Pasian nasep in lampi nuam hi lo hi; khat veivei ciangin lauhuai-na tawh kidim hi.\nDorcas tungtawnin Pasian in Ama vangliatna leh a hong itna hong laak hi. Dorcas nunna leh a sihna in Joppa khua mite huzaap mahmah hi. “Joppa khua mite in Dorcas thu za-in, mi tampi in Topa thu um uh hi (Sawl. 9: 42).\nDorcas bangin na sih khit ciangin mite in na nunzia bang a pulaak uh diam? Koi bangin etteh taakcing nunzia nusiat ding na hiam? Dorcas bangin mite phattuamna a pia thei ding khutsiamna bang na nei hiam?\nPiakna Tawh Thupha Hawm\nA kikhel khit ciangin Paul in Gentile-te tungah hotkhiat lungdamna thu hilh hi. Tua bangin a nasep lawhcinna panin Khristian upna hong piankhiatna Jew upna leh Jesuh nungzui Gentile mi thak kizopna tawh kisai buai-na hong kipan hi. Jew makaite leh Gentile Khristian makaite in Jerusalem ah kimuhkhopna nei-in tua buai-nate tawh kisai-in Pasian makaihna ngen uh hi. A kikup thute Sawl. 15 sungah kigelh hi.\nPaul in tua thu kikupna-ah a pulaak thute Gal. 2 sung a bangin kimu thei hi. Jerusalem Council sawlna bangin Gentile-te lakah a nasep zomsuak hi: “Kote in amaute lakah a om mizawngte ka phawk ding uh hong kal bek a, tua lah kei zong ngaihsut penin ka neihsa thu mah ahi hi” (Gal. 2:10). Paul in cimawhte huh ding ngaihsut lianbelin nei hi (Sawl. 20: 35). Jerusalem a pawlpi masa-te mah bangin Paul in Khristian biakna sungah mi namcin kihel hi, ci-in pulaak hi.\n2Kor. 8: 7 – 15 sim in. Koi bangin Paul in piakhiatna leh hotkhiatna thu gawmtuah hiam?\nPaul in Thuciam Lui siksanin a naseppihte hi taleh thu-um mite in cimawh –te huhin panpih ding hanthawn hi. Pasian in Israelte in gamlak sehnel ah khual a zin lai-un manna a piak thu siksanin piakkhiatna thu hilh hi (2Kor. 8:15). Paul in Late 112:9 siksanin “ Amah in citna tawh mizawngte pia zuahzuah a, ama migitna kip tawntung hi,” ci-in genkik hi” (2Kor. 9:9). Thu-um mite in piakkhiatna a hat dingun Paul in hanthawn den hi. A ngah zahzah uh panin mizawngte huh nading tuamkoihin Titus ahih kei leh amah mah a vapai ciangin kaikhawm a, Jerusalem khua-a mizawngte huhna pia thei uh hi. Tua bang mahin midangte in zong mizawng huhna pia dingin hanthawn hi. “Note in na up uh Jesuh hangin lungdamna thu-ah na cihtakna uhleh amaute le midang khempeuh tungah na cit piakna hangun mi tampite in Pasian’ min phat ding uh hi” (2Kor. 9: 13), ci hi.\nHuh kisam khempeuh huh zo lo mi khat in koi bangin masak zawk ding leh nunun zawk ding khentel thei ding hiam?\nNunzia Hoih Leh Itna Nei Dingin Paul Makaihna\nPaul in Rome khua thu-umte a laikhak in Khrih a hong sih upna tawh hotkhiatna kingah hi, cih thu limtakin a hong hilhna laikhak hi. Tua bangin a hilh khitteh thudang khat mitsuan kik hi. Jesuh hong lahkhiat Pasian hehpihna leh itna siksanin Paul in nunzia hoih leh itna tawh kidim a i nuntak ding hong hilh hi. “Tua ahih ciangin sanggamte aw, Pasian in eite tam veipi tak hong hehpih ahih manin ama lungkim nading le ama nasep nadingin nomau mahmah a hingtangin Pasian tungah na kipiak nadingun ka hong thum hi. Tua bang a kipiakna pen Pasian biakna man taktak ahi hi” (Rom. 12:1). Jesuh nuntakna sungah Pasian in i nunzia ding hong hilh hi.\nRomans 12 sim in. Huhna kisamte huh ding leh itzia ding bang hong hilh hiam?\nRomans 12 in thu-umte tungah thu tuamtuam tomkimcingin Paul in a pulaakna hi, kici thei hi. Paul in pawl sung a citpiakna, nasepna, thapiaknate a kipan Pasian hong piakkhong tuamtuamte, nasep tuamtuamte pulaak hi (aneu 3-8). Pasian hong piak bangin nasem ding banah lawpna leh itna tawh sem ding hong hilh hi (aneu 9-11).\nPaul in mikim nuntakpih ding a hong hilh in, hamsat hun, bawlsiatna thuak ciangin lungduai ding, cimawhte huhin, eima tungah kinga ahih ngakleh mi tawh kilem ding hong hilh hi. Siatna, gitlohnate hoihna, migitna leh hoihna tawh thukkik zaw dingin hong hanthawn hi (Rom. 12:20, 21).\nRomans 12 in mi thak, nunna thak, mimal hi taleh mihon – pawlpi in Pasian na a septheihnate hong hilhcian hi. Jesuh sung a mi thak khat in a gamtatna, a sep a bawl khempeuh in Pasian masakin, a kikhel nunna hi. Bang hang hiam cihleh Khrih in singlamteh tungah hong si-in tawntung nunna a hong piak a upna uh tawh tua bangin nungta thei uh hi. Kinengniamna, gitlohna tawh kidim Roman Ukpi sungah a nungta amaute in nunzia tuamdeuhin a nungta dingin Paul in hanthawn hi: “Leitung mihingte’ gamtat bangin gamta kei unla, na lungsim uh kikheelin Pasian kipuahphasak un. Tua hileh a hoih nate bang hi a, bangte in amah lungkimsakin, bangte a kicing hiam ci-in thei-in Pasian’deihna na phawk thei ding uh hi” (Rom. 12: 2).\nJesuh nungzuite in nunzia hoih tawh nungta-in itna nei dingin, lungsimpuak leh ngei-na tatzia bangte nial ding na hiam?\nA THUMAN MIPA JAMES\nJesuh sanggampa James in Jerusalem pawlpi makai khat hi-in Jerusalem Council ah makaipi sem hi, ci-in Khristian tangthu-ah kiciamteh hi (Sawl. 15; Gal. 1,2). Tua hi-in James laikhak ama gelh hi ding hi. Tua hunlai-in James min nei mi tampi om hi. James minnei dangte tawh a kibatlohna khat in pawlpi makai James ‘a thuman mipa’ ci-in kithei hi. Amah pen pilna tawh kidimin, nawlkhin, dongtuakte lunghimawhin, a don, a kem makai khat hi. James laikhak in Thuciam Thak adingin Paunak Thubu bangin kingaihsun hi. Bang hang hiam cihleh Pasian thu-um, Ama nungzuite’ nunzia ding limtak hong hilh laikhak khat hi.\nJames in a laikhakna-ah “Nomau kikhem tawmin thu zak bek tawh maisak kei unla, na zak bangun zui-in semzaw un,” ci hi (James 1: 22). Cimawh, genthei-te a don, a khual mi, kimlepaam gitlohna ki-uksak lo-in siatna a nial mi in a siangtho Pasian deih biakpiakna nei mi hi (James 1:27), ci hi.\nJames 2: 1-9; 5: 1-5 sim in. Koi bangin James in mihau-te a muhzia leh leitung mite muhzia kilamdang hiam? Pawl sungah mihau, mizawng kizopzia ding bang hong hilh hiam? __________________________________________________________________________________________________________________________\nPuansilh nei lote, daangtak gilkialte i huh, i panpih zo kei zongin, amaute tungah Pasian thupha om dingin thungetna bek in zong tua mite adingin thupha hi. Deihsakna bek hi lo-in nek ding an, dawn ding tui, silh ding puan pia lehang, a thu bekin gen hi lo-in sepna tawh a lak i hi pah hi (James 2:14 – 16). Pasian tawh kizopna-ah James in upna leh gamtat kizopzia tua bangin pulaak hi. Tua banah nisim khuasak nunzia ding Jesuh hong hilh, ei le ei ki-it bangin midangte zong it ding a hong hilh, James in pulaak kik hi. Tua bang mi in Pasian tung leh mite tungah thupha bawl hi-in, hotkhiat ngah nading hi lo-in, upna man nei ahihna a sungpan hong kilang hi zaw hi.\nBang hangin mizawngte sangin mihaute kimasak zaw kha pahpha hiam?\nNgaihsutbeh Ding: Ellen G. White, “Dorcas – Her Ministry and Its Influence,” 66, 67, in Welfare Ministry; “ A Liberal Church,” 335 – 345, in The Acts of the Apostles; “ This is Pure Religion,” 35 – 41, in Welfare Ministry.\n“Gim thuak cimawh, zia-et thuakte a kem, a don ding pawlpi adingin Jesuh in manpha a nuntakna hong pia hi. Pawlpi mite in mizawng, laithei lo, mi nautang hi kha ding uh hi; ahi zongin amaute in inn sung, kimlepaam, pawl sung bek tham lo mundangte ah Khrih adingin nasem mi suak thei uh hi. Amau nasep in tawntung kimang ding nasep hi thei hi.” Ellen G. White, The Desire of Ages, 640.\n“Pawlpi masate in huaiham lo-in phaltakin a kipiakna hangun nuamna tawh kidim uh hi. Amaute nasep in khuamial sung om mite tungah hotkhiat lungdamna thu kizelsak hi. Tua bang nasep in a hoih nasep hi-in, Pasian hehpihna a zak thute uh in a maimang mawk lo hi. Phaltakin a kipiakna uh hangin Kha Siangtho sungah siantho-na tawh kidim thei uh hi. Tua in thu-um mite hi taleh thu-um lote muhna-ah Vantung hehpihna nalamdang lian khat suak hi.” Ellen G. White, The Acts of the Apostles, 344.\n1. Koi bangin na pawlpi in Sawltak sung pawlpi masate bangin kalsuan ding hiam? Tua dingin, koi bangin pawlpi makaite in pawlpi makaih ding hiam?\n2. Pawlpi masate kalsuanzia siksanin SDA pawlpi in sawm-ah khat leh sumpi-te leitung mun tuamtuamah hawmkhia uh hi. Tua bangin nasepna hangin a gah bang kimu thei hiam?\n3. Romans 12 sung kigelh bangin i nungta thei ding hiam? Ahih kei leh, a piang thei lo ding thu khat deihhuai ahihna pulaak hi lel hiam?\n4. James 5: 1-5 sungah Thuciam Lui kamsangte vauhilh kampau kimu hi. Bang hangin tua bangin khuahpau kisam hiam? Tua bang kampau ding kilawm mah hiam?\nTOMLAKNA: Hotkhiatna thu gen ding Sawlna lianpi om bangin Kha Siangtho vangliatna tawh nungzuipite leh thu-um mi masate in hotkhiatna thu mun tuamtuamah va puak kawikawi uh hi. Jesuh hilh thute leh Hebrew Lai Siangtho siksanin pawlpi masa-te in pawl sung pawl pua-a cimawhte a huh kipawlna thak hong suak hi. Amau nunzia, amau hilh thute tungtawnin pawlpi makai masate in cimawhte huh-in, cihtakna tawh nungta dingin thu-um mite hanthawn hi.


url: =Joshua 7 | Siantongluan.net\nJoshua 7 |\nAhih hangin a ki-ap nate tawh kisai-in Israel mite zuautat uh hi. Bang hang hiam cih leh Judah minam Zerah tapa Zabdi, a tapa Karmi, a tapa Akhan in a ki-ap nate pawlkhat la ahih manin Israel mite tungah Topa heh mahmah hi.\nJoshua in Jerikho panin Bethel nisuahna lam Bethaven gei-a om Ai khua-ah mi sawlin amaute kiangah, "Paito un la a gam va en un," a ci hi. Tua mite paito-in Ai khua va ensim uh hi.\nAmaute Joshua kiangah hong ciahkikin ama kiangah, "Mi khempeuh kuanto sak kei in la, mi tul nih ahi a, tul thum ahi zongin kuanto sakin Ai khua simsak in. Amaute mi tawmno khat ahih manin tua lai-ah mi khempeuh gimto sak kei in," a ci uh hi.\nTua ahih ciangin mite lak panin tul thum bang tua lai-ah a kuanto uh hi. Ai mite mai-ah amaute tai uh a,\nAi mite in amau kulhkongpi mai panin Shebarim ciangdong delh uh a, tuahsukna munah amaute sawmthum leh guk khawng a that uh hi. Hih thu hangin Israel mite hanna bei-in, lau mahmah uh hi.\nTua ciangin Joshua in dahna limin ama puante balkekin nitak mateng Topa Thuciamna Singkuang mai-ah, amah leh Israel upate boksuk uh a, amaute in a lu tung uhah leivui a koih uh hi.\nTua ciangin Joshua in, "Ala, Topa Pasian}, kote a hong susia ding Amor mite khutsungah a hong pia dingin bang hangin hih mite Jordan galkhatah hong paipih peuhmah na hi hiam? Jordan galkhatah ten ding a lungkim hi hoh ta le-ung!\nTopa aw, Israel-te a galte uh mai-ah a nungkik uh ciangin bang gen thei ding ka hi hiam!\nBang hang hiam cih leh Kanaan mite leh hih gama teng mi khempeuh in hih thu za ding uh a, kote hong umcihin leitung panin kote hong phiatkhia mang ding uh hi. Tua ciangin a lian mahmah nangma min bang cih ding na hi hiam?" a ci hi.\nTopa in Joshua kiangah, "Tho in, bang hangin tua bangin lei-ah bok na hi hiam?\nIsrael mite khial a, amaute in ka thupiak thuciamna palsat khin uh hi. Amaute in a ki-ap nate pawlkhat la uh a, amaute in gu-in zuauthu gen uh a, amau van lakah tua nate koih uh hi.\nTua thu hangin Israel mite in a galte uh nang zolo uh hi. Amaute pen suksiat ding mi na suak khin uh ahih manin a galte uh mai-ah nungkik uh hi. Note lak panin a ki-ap nate na suksiat kei uh leh note tawh kong omkhawm nawn kei ding hi.\nTho in, mite siansuah in la, Zing cianga dingin note kisiansuah tawm un. Bang hang hiam cih leh Israel Pasian Topa in, "Israel mite aw, note lakah a ki-ap nate om hi. Note lak panin a ki-ap nate na lakkhiat matengun na galte uh na nangzo kei ding uh hi," ci hi.\nTua ahih ciangin zingsangin na minam namun note hong kipaipih ding hi. Topa in a lak minam sung panin a behbehin hong pai ding hi. Topa in a lak a beh sung panin a innkuankuanin hong pai ding hi. Topa in a lak a innkuan sung panin a mimi-in hong pai ding hi.\nTua ciangin a ki-ap nate tawh a kila khawm mipa leh a neih khempeuh, mei-in kihal ding hi. Bang hang hiam cih leh amah in Topa thuciamna palsat hi. Israel sungah a zumhuai-in a gamta ahi hi, ci in," a ci hi.\nTua ahih ciangin zingsangin Joshua tho baihin, a namnamin Israel-te hong paipih a, Judah minam kila hi.\nTua ciangin amah in Judah behte hong paipih a, Zerah-te beh kila hi. Amah in Zerah-te beh a mimi-in hong paipih a, Zabdi kila hi.\nTua ciangin amah in ama innkuanpihte a mimi-in hong paipih a, Judah minam Zerah tapa Zabdi, a tapa Karmi, a tapa Akhan kila hi.\nTua ciangin Joshua in Akhan kiangah, "Ka tapa aw, Israel Topa Pasian minthangsak in la, amah phat in. Tu-in na gamtatnasate kei tungah hong gen in la, bangmah hong im kei in," a ci hi.\nTua ciangin Akhan in Joshua dawngin, "A taktakin, Israel Topa Pasian tungah ka khial khin a, hih bangin ka gamta kha hi.\nShinar panin vankia lakah puanhoih khat, leh ngun shekel za nih a gik, leh shekel sawmnga a gik kham tawn khat ka muh ciangin, tuate iplahin ka lakha hi. Tu-in tuate ka puanbuk sung leilakah a ngunte a nuai-ah omin kiseel hi," a ci hi.\nTua ahih ciangin Joshua in sawltakte sawl a, amaute a puanbukah va tai uh a, a puanbuk sungah a ngun nuainungin na kiseel takpi hi.\nAmaute in puanbuk panin tuate lakhia-in Joshua leh Israel mite khempeuh kiangah hong paipih uh a, tua ciangin amaute in Topa mai-ah a koih uh hi.\nTua ciangin Joshua leh amah tawh a om Israel-te khempeuh in Zerah tapa Akhan, leh a ngun, a puan, a kham tawn, a tanute, a tapate, a bawngtalte, a late, a tuute, a puanbuk, leh a neih khempeuh la uh a, amaute in Akhor Kuam ciangah tuate a paipih uh hi.\nTua ciangin Joshua in, "Bang hangin kote tungah gimna hong tun na hi hiam? Tuni-in Topa in nang tungah gimna hong pia hi," a ci hi. Tua ciangin Israel-te khempeuh in suang tawh Akhan a denglum uh hi. Amaute in a innkuanpih dangte leh a neihsate uh zong suang tawh denglumin a hal uh hi.\nTua ciangin amaute in tuni donga a om suang honpi ama tungah a ciang uh hi. Tua ciangin Topa hehluatna a dai hi. Tua ahih ciangin tudongin tua mun pen Akhor Kuam, kici hi.\nTedim Lai Siangtho / Laibu: Joshua 7


url: =T- Tongsan sim Thuthak Thei, (Lom (8), Hawm (21)\nDear Tongsan Readers, Kawlpi pan Nipi kalsim a kihawmkhia Zomi Thukizakna Tongsan Weekly News , Lom (8), Hawm (19) , tuni nimit tawh kihawm pen hun lap\nDear Tongsan Readers,\nKawlpi pan Nipi kalsim a kihawmkhia Zomi Thukizakna " Tongsan Weekly News " , Lom (8), Hawm (19) , tuni nimit tawh kihawm pen hun lap takin, hong khahkhia ung. Tutung Tongsan Weekly Newsletter sungah zong Rev. Suan Khan Thang ( GS of ZBC, India) in " Zomite'n Bang Sawm " cih thulu tawh minam itna thului (Article) limcitak hong gelhsak ahih manin, Siapa tungah lungdamna lianpi i pulak hi. Tua mah bangin laisim mipite zong thangah ciat ding i kilamen hi.\nTua banah tukal Tongsan Weekly laihawmna ah sumbei khempeuh Riverside, California, USA a teeng Sia Gin Sian Mung (Sia Mungno)te innkuan in minam le Zolai itna tawh phaltak in hong kihel uh ahih manin Tongsan International Media Group pan lungdamna lianpi i ciamteh hi. A mau innluan tungah Pasian in a lamdang thupha namkim na buak beh zel hen.\nTongsan Weekly Media pen pilna,siamna, tha le ngal le neihsa sum le pai tawh i mapankhopna hangin, tuni ciang maban kizomthei zel ahih manin, laisim mipite in mai lamah ma nong panpih zel ding un kong pulak phapha uh hi. Tongsan Media tawh kisai theihbehnopna le a panpih nuamte in a nuai a munte ah bang hun peuhin kizom/ kizasak thei den cih kong zasak uh hi.\nTua bek tham loin, Tongsan Weekly sungah Thuthak (News), Thuzuakna (Advitisement), Mipi phattuampih ding thului (Article), Nopna dahna lam le Thuleng tuamtuam cihte a hunlap in kipuak thei den hi. A puak nuamte in Nipi zawh Ninga ni (Friday) ma peuhin kipuak ding hi.\nTongsan Weekly abeisa hun a kihawmte a sim kik nuamte in Tongsan Official Website: http://tongsan.org/documents/cat_view/56-tongsan-2013-c0llection ah kisimthei den hi. Laisim Zomi khempeuh Topan thupha hong pia hen-.\n(1) Vungh Pian Thang (Thangta)\n(2) Langh Do Lian (Lianpi)\n(3) Sia Khampeek\nSia Khampeek Cimphawng khawngin la leh lai hong khah zel o. Cimphawng peuh mah cia.\nMessage 2 of 2 , Jun 2, 2013\nCimphawng khawngin la leh lai hong khah zel o.\nCimphawng peuh mah cia.\nOn 6/1/13, Kham Pek <khampeek@...> wrote:\n> Dear Tongsan Readers,\n> Kawlpi pan Nipi kalsim a kihawmkhia Zomi Thukizakna " Tongsan Weekly News "\n> , Lom (8), Hawm (19) , tuni nimit tawh kihawm pen hun lap takin, hong\n> khahkhia ung. Tutung Tongsan Weekly Newsletter sungah zong Rev. Suan Khan\n> Thang ( GS of ZBC, India) in " Zomite'n Bang Sawm " cih thulu tawh minam\n> itna thului (Article) limcitak hong gelhsak ahih manin, Siapa tungah\n> lungdamna lianpi i pulak hi. Tua mah bangin laisim mipite zong thangah ciat\n> ding i kilamen hi.\n> Tua banah tukal Tongsan Weekly laihawmna ah sumbei khempeuh Riverside,\n> California, USA a teeng Sia Gin Sian Mung (Sia Mungno)te innkuan in minam\n> le Zolai itna tawh phaltak in hong kihel uh ahih manin Tongsan\n> International Media Group pan lungdamna lianpi i ciamteh hi. A mau innluan\n> tungah Pasian in a lamdang thupha namkim na buak beh zel hen.\n> Tongsan Weekly Media pen pilna,siamna, tha le ngal le neihsa sum le pai\n> tawh i mapankhopna hangin, tuni ciang maban kizomthei zel ahih manin,\n> laisim mipite in mai lamah ma nong panpih zel ding un kong pulak phapha uh\n> hi. Tongsan Media tawh kisai theihbehnopna le a panpih nuamte in a nuai a\n> munte ah bang hun peuhin kizom/ kizasak thei den cih kong zasak uh hi.\n> Tua bek tham loin, Tongsan Weekly sungah Thuthak (News), Thuzuakna\n> (Advitisement), Mipi phattuampih ding thului (Article), Nopna dahna lam le\n> Thuleng tuamtuam cihte a hunlap in kipuak thei den hi. A puak nuamte in\n> Nipi zawh Ninga ni (Friday) ma peuhin kipuak ding hi.\n> Tongsan Weekly abeisa hun a kihawmte a sim kik nuamte in Tongsan Official\n> Website: http://tongsan.org/documents/cat_view/56-tongsan-2013-c0llection\n> ah kisimthei den hi. Laisim Zomi khempeuh Topan thupha hong pia hen-.\n> Tongsan Tanute khempeuh tangin,\n> Sia Khampeek\n> *Kizopna ding:*\n> (1) Vungh Pian Thang (Thangta)\n> Tongsan Tanupi\n> Email: vunghpian11@...\n> (2) Langh Do Lian (Lianpi)\n> Tanupi huh\n> Email: langhdolian@...\n> (3) Sia Khampeek\n> Email: khampeek@...


url: =Emirates Airline te Yangon leh Dubai nisim lengtading :: ZOMI DAILY\nposted on 29 February 2016 at 7:04 pm UTC+9:30 Lomkholna: Myanmar, News, Sawltak, World\nAugust 3, 2016 ni akipan Emirates Airlines te’n nisim in Dubai panin Yangon leh Vietnam gamte ah vanleng lengsak tading uh ci’n Press Release khahkhiata uhhi.\nHih vanleng tawh khualzinna Route thakpen Boeing 777-300ER Aircraft te zangding uh a, Emirates te ii Southeast Asia tawh kizopna pen hongkhangto semsemding hita hi. Vietnam khuapi Hanoi leh Yangon te nawkin nisim hongkipankhia taktakleh Myanmar leh Vietnamese Travellers khualzin mi tampitak ading in noptuam mahmah dinghi.\nEmirates Airline pen atom in UAE akici United Arab Emirates ii khuapi Dubai ah Headquarter nei uhhi. Namgimtui ahau mahmah ahi Middle East sung aom gamte lakpan in hih Emirates Airline pen alianpen hipah a, Dubai International Airport panin kalsim in vanleng 3300 Flight lengkhiaden a, leitung muntuamtuam aom gam 78 ah vanleng tawh kizopna neiden uhhi.\nTuabek thamlo leitung ah Passenger-kilometer sau alengpen World’s third largest international carrier inzong kiciamteh a, leitungbup ah sumtam alutpen Airline nambat 7 na inzong ki ciamteh hi. ZD Sawltak #zomidaily\nPrevious: US gamsung khualzinna pawlkhat – 58\nNext: Mithahat mahmah Pu Tawk Thang tangthu